Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 13.09.2016

 

S p r á v a
z kontroly hospodárenia rozpočtovej organizácie
Základná škola s materskou školou, Riazanská 75
___________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Martin Böhm                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Martin Böhm	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------
Ing. Emília Pošvancová                     
riaditeľka ZŠ s MŠ

September 2015

Návrh uznesenia	

Miestne zastupiteľstvo  

A. berie na vedomie  

Správu z kontroly hospodárenia rozpočtovej organizácie Základná škola s materskou školou Riazanská 75

B. ukladá  

1)	Riaditeľke Základnej školy s materskou školou, Riazanská 75 zabezpečiť externou spoločnosťou vykonanie kompletnej rekonštrukcie účtovníctva školy s cieľom zistenia skutočného stavu pohľadávok a záväzkov organizácie.

2) Starostovi MČ B-NM na základe zdokumentovaných zistení porušenia zákonov v riadiacej činnosti organizácie riešiť vzniknutú situáciu v riadení Základnej školy   s materskou školou Riazanská 75.

 
a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na I. polrok 2016, schváleného  Miestnym zastupiteľstvom MČ B-NM uznesením      č.10/12 dňa 15.12.2015 a v súlade so Zásadami kontrolnej činnosti samosprávy     MČ B-NM, miestny kontrolór s pracovníkmi útvaru kontroly vykonal kontrolu   hospodárenia rozpočtovej organizácie Základná škola s materskou školou                na Riazanskej ul. č.75. Cieľom kontroly bolo preveriť finančné hospodárenie kontrolovanej organizácie za obdobie rokov 2014 a 2015, so zameraním na čerpanie rozpočtovaných finančných prostriedkov podľa stredísk organizácie, t.j. základnej školy, dvoch materských škôl, školskej jedálne a školského klubu detí, tvorbu            a čerpanie sociálneho fondu a inventarizáciu majetku podľa stredísk organizácie.

S P R Á V A
z kontroly hospodárenia rozpočtovej organizácie
Základná škola s materskou školou, Riazanská 75
___________________________________________________________________

Miestny kontrolór mestskej časti Bratislava – Nové Mesto s pracovníkmi Útvaru kontroly vykonal na základe plánu kontrolnej činnosti útvaru miestneho kontrolóra MČ        B-NM na I. polrok 2016, schváleného uznesením MZ MČ B-NM č.10/12 a v súlade so Zásadami kontrolnej činnosti samosprávy MČ B-NM, kontrolu hospodárenia rozpočtovej organizácie Základná škola s materskou školou na Riazanskej ul.č.75.

	Cieľom kontroly bolo preveriť finančné hospodárenie kontrolovanej organizácie za obdobie rokov 2014-2015 so zameraním na čerpanie rozpočtovaných finančných prostriedkov podľa stredísk organizácie, t.j. základnej školy, dvoch materských škôl, školskej jedálne          a školského klubu detí, tvorbu a čerpanie sociálneho fondu a inventarizáciu majetku podľa stredísk organizácie.

	Kontrola bola zahájená dňa 13.01.2016 odovzdaním Programu kontroly riaditeľke ZŠsMŠ Ing. Pošvancovej. Predpokladaný termín ukončenia kontroly bol k 31.03.2016. Z dôvodov zistených počas kontroly, keď sa musela rekonštruovať časť účtovníctva a na tomto základe dokumentovať trestné konanie, sa kontrola ukončila ku dňu 25.08.2016 odovzdaním Správy z kontroly riaditeľke ZŠsMŠ Riazanská Ing. Pošvancovej..

Program kontroly bol zameraný na:

1. Zabezpečenie plnenia príjmov a výdajov v súlade s rozpočtom organizácie

2. Inventarizácia a evidencia majetku organizácie podľa jednotlivých stredísk

3. Materská škola Letná 7

4. Materská škola Teplická 5

5. Školská jedáleň

6. Školský klub detí

	Zisťovanie stavu na úseku činnosti kontrolovanej organizácie bolo vykonané nepriamou kontrolou, t.j. štúdiom predložených dokladov, súvisiacich s predmetom kontroly.
 
	V kontrolovanej organizácii, Základná škola s materskou školou na Riazanskej ul.č.75, v priebehu II. polroku 2013 došlo k zmene v riadení ekonomického úseku školy spojenej        s personálnymi zmenami, ktoré boli uskutočnené z dôvodu odchodu ekonómky na materskú dovolenku. Z dôvodu uvedenej zmeny bola v roku 2013 vykonaná riadna kontrola hospodárenia v rozpočtovej organizácii Základná škola s materskou školou Riazanská 75, ktorá bola zameraná na príjmovú a výdavkovú časť rozpočtu, vrátane evidencie                        a inventarizácie majetku a súvisiacich vnútroorganizačných noriem, za kontrolované obdobie rokov 2011 a 2012, kde boli zistené nedostatky, ktoré mali za dôsledok vypracovanie protokolu z predmetnej kontroly. Na základe prerokovania výsledkov kontroly a vyjadrenia sa k nim, riaditeľka organizácie navrhla opatrenia na nápravu, ktoré boli zapracované do návrhu uznesenia k správe z kontroly predloženej na rokovanie MZ MČ B-NM a schválenej dňa 11.02.2014. Správa z kontroly splnenia nápravných opatrení, vyplývajúcich z kontroly rozpočtovej organizácie ZŠsMŠ Riazanská, bola predložená na rokovanie MZ MČ B-NM dňa 13.10.2015. V uznesení č.09/12 MZ MČ B-NM schválilo správu s tým, že prijaté nápravné opatrenia boli splnené.

	Kontrola, vykonaná na základe Plánu kontrolnej činnosti na I. polrok 2016, mala preveriť finančné hospodárenie v organizácii Základná škola s materskou školou na Riazanskej ul. č.75. Uvedená kontrola bola naplánovaná z dôvodu preverenia úrovne vedenia účtovníctva po personálnej zmene, vykonanej v roku 2013. 
	Z dôvodu kontroly agendy účtovníctva za rok 2013 bolo zistené, že v kontrolovanej organizácii bola v januári 2014 vystavená objednávka č.2/2014 a následne uhradená faktúra pre dodávateľa - L.Šofrancová - na sumu 600,00 €, ktorou bola fakturovaná kontrola              a spracovanie účtovnej závierky za rok 2013, zostavenie výkazov, tabuliek, poznámok           k závierke, úpravy rozpočtu a úpravy rozpočtu na jednotlivé strediská. Uvedenou kontrolou a spracovaním účtovníctva bola potvrdená správnosť vedenia účtovníctva organizácie za rok 2013.

	Kontrolovaná rozpočtová organizácia ZŠsMŠ Riazanská ul. č.75 hospodári s rozpočtovými prostriedkami získanými od zriaďovateľa, od iných subjektov za odplatné výkony alebo poskytnuté transfery a dary. Organizácia je na rozpočet zriaďovateľa napojená svojimi príjmami a výdavkami, keď získané príjmy za poskytnuté platené výkony odvádza do rozpočtu zriaďovateľa a na výdavky spojené s jej činnosťou používa prostriedky získané od zriaďovateľa a od iných subjektov formou transferov a darov. Organizácia má povinnosť zostavovať svoj rozpočet podľa platnej rozpočtovej klasifikácie, podľa ktorej sa jednotne určujú a triedia príjmy a výdavky rozpočtu verejnej správy. Organizácia účtuje v sústave podvojného účtovníctva podľa opatrenia MF SR č.MF/16786/2007-31 z 8.8.2007,                  v znení neskorších opatrení /opatrenie MF SR č.MF 25189/2008-311 a opatrenia MF SR                  č.MF 24240/2009-31/, ktorým sa ustanovujú podrobnosti o postupoch účtovania a rámcovej účtovnej osnovy pre rozpočtové, príspevkové organizácie a obce. Organizácia sleduje príjmy na svojom príjmovom účte, je napojená na rozpočet zriaďovateľa, t.j. príjmy sú súčasťou rozpočtu zriaďovateľa a nemôže ich použiť na svoje rozpočtové výdavky. Je povinná ich odviesť zriaďovateľovi a zriaďovateľ ich následne poukáže na jej vkladový výdavkový účet,   z ktorého škola uhrádza svoje výdavky. Pri zostavovaní rozpočtu príjmovej a výdavkovej časti sa riadi záväznými ukazovateľmi určenými zriaďovateľom. Rozpočet organizácie na rok 2014 a 2015, ako aj jeho úpravy, boli schválené na zasadnutí MZ MČ B-NM. MZ MČ B-NM schvaľuje rozpočet školy v príjmoch a výdavkoch. Schválený rozpočet výdavkov je pre rozpočtovú organizáciu záväzný, nakoľko rozpočtované príjmy v rozpočte sú stanovené ako minimálne a výdavky maximálne /§ 2 zákona č.523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov/. Rozpočet rozpočtovej organizácie má charakter limitného rozpočtu. Príjmy a výdavky sa sledujú oddelene, a to tak v rámci bankových účtov, ako aj výkazníctva. 
V zmysle zákona č. 431/2002 Z.z. o účtovníctve v znení n.p. a v zmysle vyššie uvedeného opatrenia MF SR má kontrolovaná organizácia vypracovanú Smernicu pre vedenie účtovníctva a ostatné interné predpisy súvisiace s jej činnosťou, ktorých dodržiavanie bolo preverené v rámci jednotlivých bodov programu kontroly.
	Kontrola bežných výdavkov bola zameraná na preverenie účtovných dokladov, preukazujúcich čerpanie výdavkov na tovary a služby. Kontrola bola vykonaná preverením náhodne vybraných došlých faktúr a ich evidencie. 

	Kontrolnej skupine bolo počas vykonávania kontroly nahlásené zo strany organizácie, že v novembri 2015 došlo v účtovníctve organizácie k strate účtovných programov a dát, ku ktorej problematike, na žiadosť riaditeľky školy, zaujal stanovisko konateľ správcu počítačovej sieti /REVAY SUPPORT, s.r.o./:
 „Z dôvodu automatickej obnovy operačného systému Windows Vista, ktorý bol nainštalovaný na počítači určenom na účtovníctvo, došlo k sformátovaniu pevného disku počítača a k strate účtovných programov a dát. Po zistení týchto skutočností sme sa pokúsili dáta obnoviť pomocou špeciálnych programov, ktoré však obnovili iba niektoré dáta. Obnova dát trvala skoro týždeň. Následne, v spolupráci so spoločnosťou Trimmel /tvorca účtovného programu/, sa postupne obnovovali účtovné dáta. Niektoré účtovné dáta sa úplne stratili a bolo potrebné ich nanovo nahadzovať do systému“. 
Uvedená strata účtovných programov a dát, ako aj práceneschopnosť účtovníčky kontrolovanej organizácie počas celého obdobia trvania kontroly, sa podielala na nepredložení účtovných dokladov za kontrolované obdobie, keď nebol vôbec predložený výdavkový účet za mesiace september, november a december 2015, príjmový účet za mesiace marec, november 2015 a potravinový účet za mesiace október, november a december 2015, účet sociálneho fondu za roky 2014 -2015, vrátane nefungujúcej spolupráce pri výkone samotnej kontroly. Uvedené doklady boli doložené cca 2 týždne pred plánovaným ukončením kontroly. Predloženie vyššie uvedených dokladov, ako aj mnohých  iných účtovných dokladov,  bolo opakovane urgované u riaditeľky školy s tým, že nie je zrejmé, či sa chýbajúca účtovná dokumentácia stratila, alebo sa nachádza u účtovníčky školy na domácej adrese /obec Jelka/.
	Po predložení dokladov bol kontrolou zistený nesúlad vo vedení účtovníctva, keď faktúry boli dodané v balíkoch, bez zosúladenia s bankovými príkazmi na úhradu, likvidačnými listami, chýbali výpisy z jednotlivých bankových účtov organizácie a mnoho bankových príkazov na úhradu nebolo, do skončenia kontroly, dodaných vôbec. K faktúram neboli priložené objednávky, prípadne zmluvy, kontrolné listy o vykonaní prác, dodacie listy a pod.. Nakoľko nebolo možné podľa predložených dokumentov vykonať kontrolu účtovníctva, útvar kontroly musel vykonať čiastočnú rekonštrukciu účtovných dokladov podľa dodatočne doložených výpisov z jednotlivých bankových účtov a následne porovnať dodané doklady s dokladmi podľa výpisov z účtov a pokladne organizácie. Ďalej bolo zistené, že nie všetky účtovné doklady sú založené v účtovnej dokumentácii organizácie /faktúry, výpisy, ID, príkazy na úhradu, zmluvy a iné/, resp. sa vyskytli aj ďalšie nedostatky, ktoré sú popísané nižšie.  

	MZ MČ B-NM schválilo na kontrolované roky 2014 a 2015 rozpisy rozpočtov na ZŠsMŠ Riazanská v členení na príjmy celkom a výdavky v členení na základné vzdelanie, predškolskú výchovu, školský klub detí a zariadenie školského stravovania.  

K bodu 1/

	Kontrolovaná organizácia v preverovanom období hospodárila s rozpočtovými prostriedkami a s prostriedkami prijatými od iných subjektov. Rozpočet organizácie               v kontrolovanom období roku 2014 sa riadil rozpočtom, schváleným uznesením MZ MČ      B-NM č.19/04 dňa 17.12.2013 a úpravou rozpočtu schválenou MZ MČ B-NM uznesením č.22/14 dňa 3. júna 2014 a na obdobie roku 2015 sa riadil rozpočtom, schváleným uznesením MZ MČ B-NM č.05/03 dňa 29.04.2015, ktorý bol upravený uznesením MZ MČ B-NM č.08/14 dňa 14.07.2015. Na zabezpečenie prevádzky organizácie nad rámec čerpania rozpočtu bolo povolené čerpanie zvýšených výdavkov zabezpečené vydaním rozpočtových opatrení starostu MČ B-NM. Zdrojmi financovania organizácie v zmysle ustanovení § 2, ods.1, zákona č.597/2003 Z.z. o financovaní základných škôl, stredných škôl a školských zariadení boli v kontrolovaných rokoch prostriedky zo štátneho rozpočtu /rozpočtová kapitola Ministerstva školstva, vedy, výskumu a športu Slovenskej republiky/, prostriedky z rozpočtu MČ Bratislava-Nové Mesto, prostriedky od iných fyzických osôb a právnických osôb za prenájom priestorov, dary a príspevky od rodičov na čiastočnú úhradu nákladov spojených                     s prevádzkovaním školského klubu detí, školskej jedálne a materských škôl. 
V kontrolovaných rokoch boli organizácii poskytnuté dotácie rozpočtových prostriedkov, okrem dotácií na prenesené kompetencie normatívne a na originálne kompetencie aj na nenormatívne a mimorozpočtové, ktoré boli predmetom vyúčtovania na MÚ B-NM. Finančné usporiadania za roky 2014 a 2015 boli odsúhlasené so zodpovednými pracovníkmi  Oddelenia ekonomického a finančného MÚ B-NM.

	Pri kontrole príjmov organizácie, kontrolná skupina vychádzala z predložených dokladov, súvisiacich s činnosťou organizácie za obdobie rokov 2014 a 2015. Celkový rozpočtovaný bežný príjem po úprave pre rok 2014 bol v objeme 126.590,00 €, splnenie rozpočtu bolo vo výške 115.108,32 €, t.j. 90,9 % plnenia. Pre rok 2015 bol rozpočet bežných príjmov upravený vo výške 126.590,00 €, splnenie bolo v objeme 100.782,65, t.j. 79,6 % plnenia. 

Kontrolovaná ZŠsMŠ Riazanská v preverovanom období rokov 2014 a 2015 mala uzatvorené zmluvy na dodávanie tovarov a služieb, ktoré boli uzatvorené na základe zákona č.25/2006 Z.z. o verejnom obstarávaní v znení neskorších predpisov.
Uzatvorené zmluvy, ktoré organizácia  uzatvorila v priebehu rokov 2014 a časť roka 2015, boli predmetom samostatnej následnej kontroly splnenia nápravných opatrení, vyplývajúcich z kontroly rozpočtovej organizácie ZŠ s MŠ Riazanská – kontrola z roku 2014, správu            z ktorej miestny kontrolór MČ B-NM predložil MZ MČ B-NM dňa 13.10.2015. V správe sa konštatuje, že kontrolou postupu pri zadávaní zákaziek organizácie na dodanie tovaru, služieb a prác v zmysle „Internej smernice o verejnom obstarávaní“, účinnej od 1.7.2013, vypracovanej v súlade so zákonom č.25/2006 Z.z. o verejnom obstarávaní v znení neskorších predpisov, neboli zistené nedostatky. Vnútorný predpis organizácie vymedzuje o.i. aj výšku finančných limitov pre zákazky s nízkou hodnotou, postup pri ich zadávaní, ako aj okruh obstarávaní, pri ktorých nie je potrebné vykonávať prieskum trhu. Na základe zistených skutočností kontrolná skupina konštatovala, že nápravné opatrenie súvisiace s dodržiavaním postupu pri zadávaní zákaziek a uzatváraní zmlúv na dodanie tovaru, služieb a prác v zmysle vnútorného predpisu k verejnému obstarávaniu, bolo za preverované obdobie splnené. Procesné povinnosti kontrolovanej organizácie ako verejného obstarávateľa boli dodržané. 
	Podľa zákona č.211/2000 Z.z. o slobodnom prístupe k informáciám v znení neskorších zmien a doplnkov v znení zákona č.546/2010 Z.z., ktorým sa dopĺňa zákon č.40/1964 Zb. Občiansky zákonník a novely zákona č.382/2011 Z.z., ktorou sa mení a dopĺňa zákon č.211/2000 Z.z. o zverejňovaní zmlúv, objednávok a faktúr, majú všetky obce, mestá               a samosprávne kraje a organizácie nimi zriadené, povinnosť zverejňovať zmluvy, faktúry a objednávky na svojich webových sídlach.
	V čase zahájenia kontroly bolo zistené, že organizácia porušovala ustanovenia     § 5a zákona č.211/2000 Z.z. v tom, že neboli zverejnené všetky zmluvy uzatvorené kontrolovanou organizáciou. Na základe kontrolných zistení tieto boli zverejnené dodatočne. Podľa  zákona, zmluva nadobúda platnosť až jej zverejnením, a to najneskoršie do siedmich dní od jej uzatvorenia. Bez ich zverejnenia neboli zmluvy účinné. Okrem uvedeného organizácia pri zverejňovaní zmlúv nepostupuje v súlade so zákonom, a to tým, že pri zverejňovaní základných informácií, vyplývajúcich zo zmluvných vzťahov, prelepovaním lepkami, utajuje údaje o účastníkoch zmluvných strán, dátumy podpisu zmluvy a pod..  
	Organizácia porušila a porušuje aj ustanovenia § 5b, ods.1, písm. a/, zákona č.211/2000 Z.z., tým, že nezverejňuje údaje o vyhotovených objednávkach tovarov, služieb     a prác do 10. pracovných dní od ich vystavenia. Posledný zápis zverejnenej objednávky bol v čase konania kontroly pod EVC 26, zo dňa 21.07.2015, pre firmu Duprint s.r.o., BA. 
Organizácia porušila a porušuje ustanovenie § 5 b, ods. 1, písm. b/, zákona  č.211/2000 Z.z., podľa ktorého sa povinne zverejňujú údaje o faktúrach za tovary, služby a práce. Faktúry sa zverejňujú do 30 dní od ich úhrad a musia byť zverejnené počas piatich rokov od ich prvého zverejnenia. Kontrolou zverejňovania faktúr organizácie bolo zistené, že za kontrolované obdobie rokov 2014 a 2015 organizácia zverejnila faktúry v počte cca 87% v porovnaní s knihou dodávateľských faktúr. Po upozornení na zistené nedostatky vo zverejňovaní objednávok a faktúr, bola väčšina faktúr dodatočne zverejnená.  

Kontrola preverila zverejňovanie faktúr organizácie a vykonala porovnanie zverejnených faktúr s Knihou dodávateľských faktúr /KDF/ podľa evidenčných čísiel faktúr /EVC/, pri ktorom boli zistené nasledovné rozdiely: 

V roku 2014 boli zistené nedostatky:

1/ v KDF sú vynechané EVC : 68, 194, 195, 208, 634, 681, 690, 777 a 809  

2/ v KDF nie sú zaevidované EVC /chýbajú záznamy/, ale EVC sú zverejnené na stránke ZŠsMŠ Riazanská :

KDF : 
EVC 57 – neevidované
Zverejnené na stránke ZŠsMŠ Riazanská :
EVC 57 – faktúra zo dňa 27.01.2014 – firma ARES s.r.o. Banšelová 4, BA, časopis Slávik 2014, variabilný symbol faktúry /v.s./ 13145595, na sumu 2,50 €, zverejnená 10.02.2014

KDF :
EVC 63 – neevidované
Zverejnené :
EVC 63 – faktúra zo dňa 28.01.2014  - firma – Fyzická osoba – IČO: 17580315, potraviny, v.s. 140099, na sumu 398,49 €, zverejnená dňa 10.02.2014
Nedostatok - pri zverejňovaní musia byť údaje o dodávateľovi konkrétne, nielen označenie fyzická osoba!

KDF :
EVC 72 – neevidované
Zverejnené :
EVC 72 – faktúra zo dňa 31.01.2014 – firma Cityfood, Jazdecká 5236/1, Nové Zámky, potraviny, v.s. 3201400381, na sumu 14,64 €, zverejnená dňa 10.02.2014

Obdobne je ďalších 15 prípadov v KDF – EVC neevidované, ale zverejnené na stránke ZŠsMŠ Riazanská:
EVC 98, 152, 157, 165, 199, 260, 274, 330, 359, 581, 591, 598, 614, 790, 801.
Uvedené prípady sú rozpísané v protokole z kontroly.

3/ v KDF je pod EVC evidovaná faktúra od inej firmy za iný predmet plnenia s inou cenou ako je pod tým istým EVC zverejnená faktúra, t.j. iná firma aj cena.

KDF :
EVC 32 – evidovaná faktúra zo dňa 14.01.2014 od firmy Achbergerová Emília za dodávku potravín, v.s. 140019, na sumu 398,49 €, bez záznamu dátumu úhrady, dodatočne zverejnená faktúra dňa 19.01.2015 pod iným v.s. 17580315
Zverejnené :
EVC 32 – evidovaná faktúra zo dňa 28.01.2014 od firmy IPEKO, Jazmínová 16, Zvolen, za vykonanie seminára o BOZP s v.s. 180214, na sumu 35,00 €, zverejnená dňa 10.02.2014, faktúra nie je evidovaná v KDF!
EVC 32 - zverejnená 2x!

KDF:
EVC 42 – faktúra zo dňa 28.01.2014 – firma City food s.r.o. za potraviny, v.s.. 320140038, na sumu 14,64 €, bez záznamu dátumu o úhrade, dodatočne zverejnená faktúra dňa 19.01.2015
Zverejnené:
EVC 42 – faktúra zo dňa 20.01.2014 – firma EXAM testing spol. s r. o. Vranovská 6, BA, za predplatné časopisu Dobrá škola, v.s. 214320029, na sumu 67,80 €, faktúra nie je evidovaná v KDF
EVC 42 - zverejnená 2x!

KDF :
EVC 50 – faktúra zo dňa 28.01.2014 – firma Achbergerová Emília za potraviny, v.s. 140360, na sumu 805,80 €, bez záznamu dátumu o úhrade, dodatočne zverejnená faktúra dňa 19.01.2015
Zverejnené :
EVC 50 – faktúra zo dňa 24.01.2014 – firma : Fyzická osoba za predplatné časopisu Škola 2014, v.s. 14881548, na sumu 22,00 €, faktúra nie je evidovaná v KDF. Nedostatok - pri zverejňovaní musia byť údaje o dodávateľovi konkrétne, nie len označenie fyzická osoba!
EVC 50 – zverejnená 2x!

4/ v KDF sú zaevidované EVC, ale EVC sú zverejnené na stránke ZŠsMŠ Riazanská  duplicitne :

KDF : 
EVC 17 – faktúra zo dňa 10.01.2014 – firma ATC-JR s.r.o., Vsetínska 766, Púchov, potraviny, v.s. 140120240, na sumu 797,98 €, zverejnená dňa 19.01.2014 a duplicitne zverejnená dňa 10.02.2015

EVC 28  - faktúra zo dňa 13.01.2014 – firma Kiss Miroslav, Veľké Úľany , potraviny, v.s. 12014, na sumu 657,25 €, zverejnená dňa 19.01.2014 a duplicitne zverejnená dňa 10.02.2015

5/ v KDF je pod EVC 120 dvakrát zapísaná – faktúra zo dňa 18.02.2014 – firma Agroinštitút Nitra, školenie, v.s. 110007, na sumu 39,00 €, zverejnená dňa 05.03.2014 

6/ v KDF je pod EVC 136 zapísaná faktúra zo dňa 28.02.2014 – firma MORFILA s.r.o., doplatok k faktúre, v.s. 136, na sumu 9,60 €, zverejnená dňa 05.03.2014 a pod tým istým číslom EVC 136 je zapísaná faktúra zo dňa 01.03.2014 – firma Slovakia Energy s.r.o., Panenská 29, BA, záloha na elektrickú energiu v.s. 7200058954, na sumu 130,00 €, zverejnená dňa 11.03.2014

7/ v KDF je pod EVC 438 zapísaná faktúra zo dňa 26.06.2014 – firma DOUBLE P s.r.o., Pestovateľská 3, BA, za bilbord, v.s.140101484, na sumu 90,00 €, zverejnená dňa 07.07.2014, pod tým istým EVC 438 je zverejnená dňa 07.07.2014 faktúra zo dňa 03.07.2014 – firma Bratislavská vodárenská a.s., Prešovská 48, BA, vodné - stočné, v.s.1300026239, na sumu 62,41 €, ktorá ale nie je vôbec zapísaná v KDF!

8/ v KDF zapísané, ale na stránke nezverejnené :

EVC 52 – faktúra zo dňa 27.01.2014 – firma Kiss Miroslav, Veľké Úlany, potraviny, v.s. 32014, na sumu 202,60 €  - nezverejnená

Obdobne je ďalších 6 prípadov v KDF – EVC zapísané, ale na stránke ZŠsMŠ Riazanská nezverejnené :
EVC 159, 352, 428, 477, 571, 786, .
Uvedené prípady sú rozpísané v protokole z kontroly.

9/ v KDF zapísaná pod jedným EVC, ale zverejnená dvakrát:

EVC 108 – faktúra zo dňa 12.02.2014 – firma Bratislavská teplárenská a.s., Bajkalská 21, BA, v.s. 60000824, na sumu 9.178,55 €, zverejnená dňa 07.03.2014 a opakovane zverejnená dňa 19.01.2015

EVC 202 – faktúra zo dňa 24.03.2014 – firma Kiss Miroslav, Veľké Úlany, v.s. 102014, na sumu 615,45 €, zverejnená dňa 24.03.2014 a opakovane zverejnená dňa 19.01.2015

EVC 217 – faktúra zo dňa 28.03.2014 – firma Achbergerová Emília, Hlinkova 34, Bernolákovo, v.s. 140848, na sumu 691,79 €, zverejnená dňa 15.04.2014 a opakovane zverejnená dňa 19.01.2015

EVC 272 – faktúra zo dňa 23.04.2014 – firma Frape catering s.r.o., Pekárenská 7489/40A, Trnava, v.s. 20141758, na sumu 358,08 €, zverejnená dňa 05.05.2014 a opakovane zverejnená dňa 19.01.2015

EVC 332 – faktúra zo dňa 16.05.2014 – firma Achbergerová Emília, Hlinkova 34, Bernolákovo, v.s. 141428, na sume 522,21 €, zverejnená dňa 20.05.2014 a opakovane zverejnená dňa 19.01.2015

EVC 342 – faktúra zo dňa 27.05.2014 – firma Kiss Miroslav, Veľké Úlany, v.s. 172014, na sumu 521,25 €, zverejnená dňa 27.05.2014 a opakovane zverejnená dňa 19.01.2015

EVC 392 – faktúra zo dňa 12.06.2014 – firma MORFILA s.r.o., Orechová Potôň, v.s. 1406001, na sumu 213,58 €, zverejnená dňa 18.06.2014 a opakovane zverejnená dňa 19.01.2015
EVC 649 – faktúra zo dňa 31.10.2014 – firma Frape catering s.r.o., Pekárenská 7489/40A, Trnava, potraviny, v.s. 20144968, na sumu 394,92 € zverejnená dňa 18.11.2014 dvakrát po sebe

V roku 2015 boli zistené nasledovné nedostatky:

1/ v KDF sú vynechané EVC : 122, 195, 224, 237, 386, 410, 781  

2/ v KDF nie je zaevidované EVC /chýbajú záznamy/, ale EVC je zverejnené na stránke ZŠsMŠ Riazanská :

KDF : 
EVC 826 – neevidované
Zverejnené :
EVC 826 – faktúra zo dňa 21.12.2015 – firma DMR Systém s.r.o., Nám. A. Hlinku 29, Považská Bystrica, predmet – DMR Systém na MŠ Letná, bez v.s., na sumu 171,60 €, zverejnená 17.01.2016

3/ v KDF zapísaná pod jedným EVC, ale zverejnená dvakrát:

EVC 1 – faktúra zo dňa 02.01.2015 – firma Bratislavská vodárenská a.s.,    Prešovská 48, BA,  vodné - stočné, v.s. 1400023543, na sumu 46,80 €, zverejnená dňa 13.02.2015 a duplicitne zverejnená dňa 17.03.2015

4/ v KDF zapísané, ale na stránke nezverejnené :

EVC 42 – faktúra zo dňa 12.01.2015 – firma Bratislavská teplárenská a.s.,   Bajkalská 21, BA, dodávka tepla za 12/2, v.s. 60000824, na sumu 10.249,94 € - nezverejnená

Obdobne je ďalších 5 prípadov v KDF – EVC zapísané, ale na stránke ZŠsMŠ Riazanská nezverejnené :
EVC 67, 87, 264, 276, 595.
Uvedené prípady sú rozpísané v protokole z kontroly.

5/ v KDF sú pod tým istým EVC zaevidované dve faktúry, ktoré sú aj osobitne zverejnené :

KDF :
EVC 56 – faktúra zo dňa 16.01.2015 – firma REVAY SUPPORT s.r.o., Svätoplukova 31, Senec, tovar na WIFI, v.s. 15001, na sumu 161,25 €, zverejnená dňa 27.02.2015

EVC 56 – faktúra zo dňa 12.02.2015 – firma PROEKO BA s.r.o., Strmý vŕšok 18, BA, školenie novely zákona, v.s. 17022015, na sumu 69,00 €, zverejnená dňa 16.02.2015

KDF :
EVC 215 – faktúra  zo dňa 27.03.2015 – firma Slovakia Energy s.r.o., Panenská 29, BA, elektrina MŠ Letná, v.s. 7200058954, na sumu 181,00 €, zverejnená dňa 15.04.2015

EVC 215 – faktúra zo dňa 07.04.2015 – firma Imrich Jurišta, Suchohradská 1, BA, potraviny, v.s. 04302015, na sumu 43,68 €, zverejnená dňa 15.04.2015

KDF :
EVC 392 – faktúra zo dňa 05.06.2015 – firma CWS-boco Slovensko, Bojnická  10, BA, hygienický materiál, v.s. 151201499, na sumu 98,40 €, zverejnená dňa 16.06.2015

EVC 392 – faktúra zo dňa 08.06.2015 – firma Mäso-údeniny Achbergerová s.r.o., Nálepková 80, Bernolákovo, potraviny, v.s. 150650, na sumu 274,51 €, zverejnená dňa 09.06.2015

KDF :
EVC 758 – faktúra zo dňa 30.11.2015 – firma ATC – JR s.r.o., Vsetínska 766, Púchov, potraviny, v.s. chýba, na sumu 176,18 €, zverejnená dňa 19.03.2016

EVC 758 – faktúra zo dňa 01.12.2015 – firma NÚCVz, Tomašíková 4, BA, školenie, v.s. chýba, na sumu 20,00 €, zverejnená dňa 17.01.2015

6/  v KDF zapísané, uhradené, ale nezverejnené v termíne do 30 dní od úhrady:

deň zverejnenia 17.01.2016 – počet zverejnených 95 EVC, z toho:
58 EVC zverejnených v termíne, 37 EVC zverejnených po termíne, z nich podľa dátumu úhrady :
30 EVC dňa 12.11.2015, 2 EVC dňa 15.12.2015 a 5 EVC dňa 01.12.2015

deň zverejnenia 19.03.2016 – počet zverejnených 3 EVC, z toho všetky oneskorene, a to z termínu úhrady 01.12.2015, 10.12.2015 a 12.11.2015

deň zverejnenia 21.04.2016 – zverejnených 152 EVC, z toho v termíne 38 EVC, po termíne 114 EVC, z nich podľa dátumu úhrady :
33 EVC dňa 29.01.2016, 56 EVC dňa 29.02.2016, 25 EVC dňa 04.03.2016.

Od 21.04.2016 do dňa ukončenia kontroly, t.j. do 25.08.2016, nebola zverejnená žiadna faktúra.

Súčasné zverejňovanie faktúr je nedostatočné, nakoľko pri zobrazení konkrétnej faktúry nie je väčšinou uvedená náväznosť na zmluvu, resp. objednávku a kedy bola faktúra uhradená.

	Z vyššie uvedeného vyplýva, že vedenie školy si v kontrolovaných rokoch neplnilo uložené povinnosti zverejňovania zmlúv, objednávok a faktúr, čím porušovalo ustanovenia zákona č.211/2000 Z.z. o slobodnom prístupe k informáciám v znení neskorších zmien a doplnkov.

V rámci schváleného rozpočtu organizácie na rok 2014 boli bežné príjmy               z podnikania a vlastníctva majetku rozpočtované vo výške 83.000,00 € a skutočné plnenie bolo vo výške 64.756,18 €, t.j. na 78,0 %. V roku 2015 boli príjmy z podnikania   a vlastníctva majetku rozpočtované vo výške 83.000,00 € a skutočné plnenie bolo vo výške 46.735,12 €, t.j. na   56,3 %.
	Jednalo sa o príjmy z prenájmu budovy Súkromnej strednej odbornej hotelovej škole HOST, príjmy za prenájom nebytových priestorov – telocvične, za prenájom miestností – bufet a vonkajších plôch na reklamné účely.
	Uvedené príjmy z prenájmov boli preverené na základe uzatvorených zmlúv o nájme nebytových priestorov, uzatvorených na základe zákona č.116/1990 Zb. o nájme a podnájme nebytových priestorov v znení neskorších predpisov. Zmluvy, ktoré organizácia uzatvorila v rokoch 2014 a 2015, v súlade s § 6, ods.11, zákona č.596/2003 Z.z. o štátnej správe             v školstve a školskej samospráve v znení neskorších predpisov sú zverejnené. Organizácia má uzatvorenú dlhodobú zmluvu o nájme nebytových priestorov, ktorá bola uzatvorená zriaďovateľom MČ B-NM s nájomcom Súkromná stredná odborná hotelová škola HOST (SSOHŠ HOST) dňa 08.08.2008, podľa ktorej výška nájomného je dohodnutá na 20.200,99 € ročne /štvrťročne 5.050,25 €/. Náklady spojené s dodávkou vody, elektrickej energie a tepla do nebytových priestorov, prenajatých nájomcom, platí nájomca zálohovo vo výške 34,8% prenajatej plochy. Prenajímateľ uskutočňuje vyúčtovanie /podľa zmluvy/ zálohových platieb podľa skutočných nákladov ročne, v prípade elektrickej energie v pomere 34,8% z časti nákladov, pripadajúcich na priestory ZŠ bez telocvične, jedálne a kuchyne. V prípade dodávky tepla, vodného a stočného mesačne na základe vystavenej faktúry v pomere 34,8% z časti nákladov, pripadajúcich na priestory ZŠ bez telocvične, jedálne a kuchyne. Kontrolou bolo zistené, že školská jedáleň a telocvičňa nemajú vlastné merače, t.j. rozúčtovanie energií  a tepla nezodpovedá zmluvne dohodnutým podmienkam. 

K uvedenému sa vyjadrila riaditeľka školy:
„Rozúčtovanie energií a tepla pre základnú školu bolo 60% a ŠJ 40% zo zálohy a vyúčtovania energií a tepla pre súkromnú školu Host vychádzame zo 60% rozdelenia energie a tepla zo ZŠ, z toho dôvodu, že súkromná škola Host, využíva na svoju výchovno-vzdelávaciu činnosť aj telocvičňu, za ktorú neplatí prenájom, hoci som sa o to snažila dodatkom ku zmluve získať zvýšenie finančných prostriedkov za prenájom, nebolo jednanie úspešné, tak som sa rozhodla aspoň nejakú časť využívania telocvične kompenzovať zvýšením refundácie energie a tepla zo súkromnej školy HOST 60%-tami zo sumy základnej školy, So zvýšením financií na teplo a energiu sme jednali aj s pánom docentom Zabákom (pozn. riaditeľ SSOHŠ HOST), ktorý bol o tomto postupe oboznámený“.
	
Na základe vyššie uvedených zistení kontrolná skupina konštatuje porušenie zmluvných vzťahov, keď riaditeľka organizácie, bez vedomia zriaďovateľa, upravila percentuálny pomer rozúčtovania energií a preto navrhuje prijať opatrenie na nápravu, t.j. dodržiavanie zmluvne dohodnutých podmienok úhrady z prenájmu budovy SSOHŠ HOST a prenájom telocvične riešiť úpravou zmluvy v spolupráci so zriaďovateľom. 

V rámci schváleného rozpočtu organizácie boli bežné príjmy za predaj výrobkov         a služieb, t.j. za stravné – príspevok na čiastočnú úhradu nákladov v školskej jedálni v súlade s VZN MČ B-NM č.7/2014 a VZN č.7/2015, príspevok za pobyt dieťaťa v materskej škole v súlade s VZN MČ B-NM, ktorým je určená výška dotácie na prevádzku a mzdy na dieťa     v materskej škole a príspevok rodičov na čiastočnú úhradu nákladov za pobyt dieťaťa v školskom klube detí v súlade s VZN MČ B-NM v roku 2014 rozpočtované vo výške 43.590,00 € a skutočné plnenie bolo vo výške 49.761,54 € t.j. na 114,16 %. V roku 2015 boli príjmy za predaj výrobkov a služieb rozpočtované vo výške 43.590,00 € a skutočné plnenie bolo vo výške 53.399,52 € t.j. na 122,5 %. Vykonanou kontrolou náhodne vybraných dokumentov o úhradách neboli zistené nedostatky..

	Vykonanou kontrolou čerpania výdavkovej časti schváleného rozpočtu organizácie     v hodnotenom období rokov 2014 a 2015  bolo zistené nasledovné :
	Na rok 2014 boli bežné výdavky kontrolovanej organizácii rozpočtované v objeme 745.952,00 €, po úprave rozpočtu navýšené na 783.703,11 € a čerpané boli vo výške 774.346,44 €, čo predstavovalo 98,80 %-né čerpanie. Na obdobie roku 2015 bol rozpočet bežných  výdavkov schválený v objeme 875.043,00 €, úpravou bol rozpočet navýšený na 890.697,18 € a čerpanie predstavovalo čiastku 864.885,46 €, čo je 97,10 % -né  čerpanie. 
	Pri čerpaní bežných výdavkov najväčšiu položku tvoria výdavky na mzdy, platy a poistné zamestnancov organizácie.  

	Vykonanou kontrolou odmeňovania zamestnancov školy bol overený súlad v zmysle zákona NR SR č.553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, zákona NR SR č.317/2009 Z.z. o pedagogických a odborných zamestnancoch a o zmene a doplnení niektorých zákonov, zákona č.552/2003 Z.z. o výkone práce vo verejnom záujme  v znení neskorších zmien, zákona č.245/2008 Z.z. o výchove a vzdelávaní /školský zákon/     a o zmene a doplnení niektorých zákonov v znení neskorších predpisov a vyhlášky č.437/2009 o kvalifikačných predpokladoch a osobitných kvalifikačných požiadavkách pre jednotlivé kategórie pedagogických a odborných zamestnancov v znení neskorších predpisov a nariadenia vlády SR č.422/2009 Z.z., ktorým sa ustanovuje rozsah priamej vyučovacej činnosti a priamej výchovnej činnosti pedagogických zamestnancov v znení nariadenia vlády SR č.433/2012 Z.z.. 
	Postupy pri odmeňovaní pedagogických i nepedagogických zamestnancov má kontrolovaná organizácia spracované pre podmienky školy v zmysle súvisiacich zákonov vo vnútornej smernici „Mzdový predpis“ /účinnosť od 25.01.2014/.
	Podľa výkazov o základnej škole a materských školách, ktoré kontrolovaná organizácia zasiela MŠVVaŠ SR v rámci Programu štátnych štatistických zisťovaní, zberu údajov ku dňu 15.09.2014 a 15.09.2015, bol stav pedagogických zamestnancov nasledovný:

Základná škola
- učitelia na plný úväzok v roku 2014 - 14, v roku 2015 - 15 – z toho na I. stupni - 6, na II. 
   stupni - 8 v roku 2014 a 9 v roku 2015
- vychovávatelia - 4
- výchovný poradca - 1
- učitelia na kratší pracovný čas na II. stupni - 2 v roku 2014, - 4 v roku 2015
- školský špeciálny pedagóg - 1.

Materská škola Letná
- učiteľky vrátane zástupkyne riaditeľky - 10
- asistent učiteľa - 1 v roku 2015.

Materská škola Teplická
-	učiteľky vrátane zástupkyne riaditeľky - 8.

	Podľa protokolov o zbere údajov pre normatívne financovanie škola vykázala v septembri 2014 a 2015 prepočítaný počet pedagogických zamestnancov :
pracovná trieda 1
- v platovej triede 10
v roku 2014 - 4.86 /prepočítaný počet učiteľov v školskom roku/ s kreditným príplatkom 0%
1 - s kreditným príplatkom 6% + 6% /30 + 30 kreditov za akreditované vzdelávanie/
v roku 2015 - 7 - s kreditným príplatkom 0% 
1 - s kreditným príplatkom 6%
- v platovej triede 11 
v roku 2014 - 3 - s kreditným príplatkom 0%
1 - s kreditným príplatkom 6% 
5 - s kreditným príplatkom 6%+6% 
v roku 2015 - 3 - s kreditným príplatkom 0%
 2 - s kreditným príplatkom 6%
 7 - s kreditným príplatkom 6%+6% /z platovej tarify platovej triedy a pracovnej triedy, do ktorej je zaradený/.
	Kontrolou odmeňovania pedagogických zamestnancov školy, t.j. podľa stupnice platových taríf pedagogických zamestnancov, zvýšenia platových taríf v závislosti od dĺžky započítanej praxe a priznaní ďalších príplatkov neboli zistené nezrovnalosti.
	V roku 2014 a 2015  boli organizáciou učiteľom vyplatené:
- kredity - 10.718,00 € /rok 2014/, 11.310,00 € /rok 2015/
- začínajúci - 457,00 € /rok 2014/, 589,00 € /rok 2015/
- triednictvo -  6.659,00 € /rok 2014/, 7.588,00 € /rok 2015/
- uvádzajúci - 448,00 € /rok 2014/,  565,00 € /rok 2015/
- nadčasy - 2.918,00 € /rok 2014/,  3.308,00 € /rok 2015/
- odmeny - 13.276,00 € /rok 2014/, 14.068,00 € /rok 2015/
- výročie 50 r. - 1.261,00 € /rok 2014/,  0,00 € /rok 2015/
- metodik - 150,00 € /rok 2014/, 150,00 € /rok 2015/
- SF - 300,00 € /rok 2014/, 100,00 € /rok 2015/
- vzdelávacie poukazy - 3.310,00 € /rok 2014/, 4.142,00 € /rok 2015/.

	Nariadením vlády SR č.341/2004 sa ustanovujú katalógy pracovných činností pri výkone práce vo verejnom záujme, ich zmeny a doplnky /zaraďovanie zamestnancov do platových tried podľa kategória pracovného zaradenia, stupňa vzdelania a kariérového stupňa/.
	Podľa výkazu o zariadení školského stravovania zasielaného MŠVaŠ SR škola vykazuje počet zamestnancov: 
- 1 vedúci - 8/12 /platová trieda/platový stupeň podľa vzdelania a praxe/

- 6 kuchári a pomocné sily v kuchyni - 2 resp. 3/12 /platová trieda/platový stupeň podľa vzdelania a praxe/.
	Školník školy, prevádzkový zámočník má so školou uzatvorené dva riadne pracovné pomery /100 % - školník, 50% - rozvoz jedál pre MŠ Teplická/ - 3/12 /platová trieda/platový stupeň podľa vzdelania a praxe/

	Upratovacie činnosti pre školu zabezpečujú upratovačky v riadnom pracovnom pomere /4 – ZŠ, 2 – MŠ Letná, 2 – MŠ Teplická/ - 2/12 /platová trieda/platový stupeň podľa vzdelania a praxe/.
	Podľa zákona č.663/2007 Z.z. o minimálnej mzde v znení neskorších predpisov sa vzťahuje poskytovanie minimálnej mzdy na zamestnancov v pracovnoprávnom vzťahu alebo v obdobnom pracovnom vzťahu. Zamestnávateľ je povinný zamestnancovi poskytnúť mzdu najmenej v sume minimálneho mzdového nároku určeného pre stupeň náročnosti práce príslušného pracovného miesta. U vyššie uvedených zamestnancov zaradených v platovej triede 2-3 organizácia poskytovala minimálnu mzdu 352,00 € v roku 2014 a 380,00 € v roku 2015.
	Okrem riaditeľky školy organizačno-administratívny chod školy zabezpečovali v kontrolovaných rokoch dve pracovníčky a jedna pracovníčka bola na rodičovskej dovolenke.
1. Mzdová účtovníčka a vedenie pokladne - 8/12 /platová trieda/platový stupeň podľa vzdelania a praxe/  

- rok 2014 :
- riadny pracovný pomer - mzdové účtovníctvo školy - 80% úväzok a mesačný osobný príplatok 415,00 €, mimoriadne odmeny za rok celkom 594,00 € 

+ dohoda o pracovnej činnosti /300,00 € mesačne/ odborný administratívny pracovník školy /zmluvy, fakturácia a pokladňa ZŠsMŠ Riazanská/, vedený v mzdovom liste pracovisko MŠ Teplická 

- rok 2015 :
- riadny pracovný pomer - mzdové účtovníctvo školy - 80% úväzok, od 1.9. - 100% úväzok, vedený v mzdovom liste pracovisko MŠ Teplická a mesačný osobný príplatok 415,00 €, mimoriadne odmeny za rok celkom 630,00 € 

- druhý riadny pracovný pomer - administratívny pracovník školy - 50% úväzok, od 1.9.2015 - 70% úväzok a osobný príplatok vo výške 120,00 € mesačne od januára do augusta 2015 a mimoriadne odmeny za rok celkom 250,00 €.

2. Účtovníčka a vedenie personálnej agendy - 9/12 /platová trieda/platový stupeň podľa vzdelania a praxe/  

rok 2014 :
- riadny pracovný pomer - vedenie účtovnej a personálnej agendy - 90% úväzok a mesačný osobný príplatok 240,00 € zvýšený od júla na 400,00 €, mimoriadne odmeny za rok celkom 1.190,50 € 
      
+ dohoda o pracovnej činnosti /200,00 € mesačne/ personalistka pre strediská školy, vedená    v mzdovom liste pracovisko MŠ Teplická

rok 2015 :
- riadny pracovný pomer - vedenie účtovnej a personálnej agendy - 100% úväzok, vedená      v mzdovom liste pracovisko MŠ Letná a 400,00 € mesačný osobný príplatok, mimoriadne odmeny za rok celkom 300,00 €.
  
Kontrolou inventúrnych mzdových hárkov a mzdových listov boli tieto skutočnosti potvrdené.
                       
	Ku mzdovému zaradeniu vyššie uvedených zamestnancov školy na iných strediskách sa vyjadrila riaditeľka školy:
„Materské školy, školská  jedáleň, ŠKD patria k originálnym kompetenciám, kde sa ich finančné prostriedky prerozdeľujú na mzdy pedagogických zamestnancov, upratovačky          a kuchárky, zaúčtovanie, mzdy, prácu s faktúrami, pokladňou robia zamestnanci, ktorí sú zamestnancami ZŠsMŠ, ale ich platy sú len z prenesených finančných prostriedkov. Zaradenie zamestnancov na iných strediskách som urobila preto, nakoľko počet zamestnancov medzi originálnymi a prenesenými kompetenciami je 33 : 20, to znamená, že podiel operácií v originálnych kompetenciách je vyšší ako v prenesených a myslím si, že by sa spravodlivo mali podieľať na mzdových prostriedkoch pre zamestnancov, ktorí sa finančnými a inými operáciami v rámci organizácie podieľajú, pretože práce neustále pribúda a mzdové prostriedky pre prenesený výkon štátnej správy je limitovaný a zamestnankyne si väčšiu časť pracovných činností vykonávajú práve na originálnych kompetenciách. Na tento problém neustále upozorňujeme aj pri stretnutiach s pánom starostom, kde ho upozorňujeme, že nielen prevádzkoví zamestnanci, ale aj riaditelia škôl sú riaditeľmi pre základnú školu        a materskú školu, ale mzdy sa im vyplácajú len z prenesených kompetencií, čo nie je práve najoptimálnejšie riešenie.“

	Poskytnuté odmeny pedagogickým i nepedagogickým zamestnancom školy v roku 2014 a 2015 boli riaditeľkou školy zdôvodnené. Starosta MČ B-NM dal súhlas na vyplatenie mimoriadnych odmien riaditeľke školy.
	K odmenám vyplateným z dotácií na odmeny pre pedagogických zamestnancov poskytnutých MŠSVaR SR v celkovej čiastke 2.780,00 €, ktoré boli MČ B-NM prevedené na účet školy 02.12.2015 a vyplatené v decembri 2015 vo výplate za mesiac november 2015 formou mimoriadnej odmeny sa vyjadrila riaditeľka školy s tým, že „odmeny boli vyplatené na základe pokynov MŠVVaŠ SR a MÚ B-NM /doložené/. Každá škola dostala 100,00 € na odmenu a navyše prostriedky na príslušné odvody do poistných fondov na každého zamestnanca podľa stavu k 20.09.2015. Uvedené finančné prostriedky boli prerozdelené na každého zamestnanca v závislosti od pracovného úväzku“.

Kontrolná skupina konštatuje, že organizácia porušila ustanovenie § 16, zákona č.523/2004 Z.z. o rozpočtových pravidlách verejnej správy v znení zmien a doplnkov tým, že presúvala rozpočtové prostriedky bez súhlasu zriaďovateľa. 
Ďalej organizácia porušila ustanovenie § 19, ods.3/, zákona č.523/2004 Z.z. o rozpočtových pravidlách verejnej správy v znení zmien a doplnkov tým, že prideľovala osobné príplatky ako nenárokovej zložky platu, ktorý je závislý od rozpočtových prostriedkov v rozpočte organizácie. Túto skutočnosť má organizácia upravenú aj v mzdovom predpise.
	Organizácia porušila aj ustanovenie § 50, Zákonníka práce, podľa ktorého zamestnávateľ môže dohodnúť niekoľko pracovných pomerov s tým istým zamestnancom len na činnosti spočívajúce v prácach iného druhu.

	Veľkú časť bežných výdavkov tvoria prevádzkové náklady na energie, vodu, komunikácie, rutinnú a štandardnú údržbu, materiál, dopravné, cestovné a služby ostatné.
	Kontrolou výdavkových účtovných dokladov súvisiacich s rozúčtovaním energií         a tepla bolo kontrolou poukázané na neobjektívne stanovené percentá, podľa ktorých bolo      v kontrolovaných rokoch uskutočňované rozúčtovanie na strediská /ZŠ-60%, ŠJ-40%/. Na základe uvedeného riaditeľka školy s účinnosťou od 01.05.2016, dodatkom k vnútornej Smernici o finančnom riadení, vydala „Metodiku rozúčtovania energií a tepla na ZŠsMŠ Riazanská:
„Prerozdelenie záloh a vyúčtovacej faktúry na energiu a teplo sa bude vykonávať takto: 
a/ Základná škola 70% podielom zo záloh a vyúčtovania energií a tepla
b/ Školská jedáleň 30% podielom zo záloh a vyúčtovania energií a tepla
c/ Súkromná škola HOST podielom, vyplývajúcim z uzatvorenej nájomnej zmluvy 
    34,8% z časti nákladov, pripadajúcich na priestory školy.“
    /v zmluve bez  telocvične, telocvičňa nemá samostatný merač/
Kontrolou bolo zistené, že kontrolovaná organizácia pravidelne uhrádza rozúčtovanú energiu Škole pre mimoriadne nadané deti Teplická za MŠ Teplická. Kontrolou refakturácie energie bolo zistené, že zmluva o uvedenom rozúčtovaní a refakturácii sa nenachádza ani na kontrolovanej organizácii a ani Škola pre mimoriadne nadané deti o takejto zmluve nevie /zisťovala riaditeľka/. Riaditeľka organizácie v čase kontroly začala riešiť daný stav s odberateľom, t.j. Školou pre mimoriadne nadané deti Teplická. 
Podľa doložených faktúr Bratislavskej teplárenskej a.s., Bajkalská 21, BA, má Škola pre mimoriadne nadané deti Teplická jedno odberné miesto tepelnej energie,        z ktorého sa rozúčtuje 12,8 % pre MŠ Teplická, vrátane elektrickej energie, hoci má MŠ samostatný merač elektrickej energie.
Daným stavom bola porušená preukaznosť a povinnosť dokladovať fakturáciu    /§ 6, ods.1 a 2 zákona o účtovníctve/.
	Riaditeľkou školy bola kontrolnej skupine dodatočne predložená dohoda o refundácií energií, uzatvorená dňa 20.04.2016 so Školou pre mimoriadne nadané deti   a Gymnázium Teplická 7, Bratislava, ktorej predmetom je refundácia tepla a elektrickej energie. Dohoda je uzatvorená na dobu neurčitú odo dňa 01.05.2016.
	
Ďalej bolo zistené, že rozúčtovanie vyúčtovacích faktúr hygienických a kancelárskych potrieb, podľa stredísk organizácie, nebolo písomne stanovené vo vnútornom predpise. Rozúčtovanie sa uskutočňovalo rovnakým percentom pre všetky strediská.
Na základe uvedených zistení vydala riaditeľka školy dodatok k vnútornej smernici o finančnom riadení „Metodika rozúčtovania hygienických a kancelárskych potrieb na ZŠsMŠ Riazanská“ s účinnosťou od 06.04.2016. Prerozdelenie vyúčtovacej faktúry sa bude vykonávať podielom zamestnancov v jednotlivých zariadeniach ZŠsMŠ /ZŠ l. stupeň – 15%, ZŠ II. stupeň - 16%, MŠ Letná – 26%, MŠ Teplická – 24%, ŠJ – 12%, ŠKD – 7%/. V súvislosti s uvedeným bolo zistené, že organizácia neúčtuje predmetný tovar na sklad, ale priamo do spotreby i napriek tomu, že má tento účet vytvorený v účtovnom rozvrhu          /112 300/. Materiál je zúčtovaný do spotreby bez bližšej analytiky a bez poznámky o jeho evidencii. 

Kontrolná skupina ďalej zistila nesprávne rozúčtovanie fakturovaných platieb, napr. : 
EVC 595/2014 firma CHIMNEY za kontrolu komínov z kuchyne ZŠ je účtovaný na MŠ Letná, 
EVC 695/2014 za prenájom rohoží, a to 1 rohož pre MŠ Teplická a 1 rohož pre ZŠ, keď sú účtované iba na MŠ Teplická, 
EVC 628/2014 za prenájom tlačiarne IMPROMAT, ktorá je umiestnená na ZŠ a je účtovaná na MŠ Letná,
EVC 682/2014 a EVC 499/2014 od firmy REVAY SUPPORT za správu IT je mesačný poplatok za počítačovú sieť pre žiakov a učiteľov ZŠ rozúčtovaný na dve MŠ,
EVC 753/2015 od firmy Konica Minolta za prenájom didaktickej techniky na ZŠ je rozúčtovaný na dve MŠ, 
EVC 783/2015 od firmy OLO a.s. je rozúčtovaný iba na MŠ Letná, 
EVC 701/2015 za spotrebu elektrickej energie je účtovaný iba na II. stupeň ZŠ –  HS 71, atď..  
Uvedeným konaním organizácia porušila plnenie Opatrenia MF SR č.MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení neskorších predpisov a ustanovenie § 4, ods.4, zákona č.253/2004 Z.z. o  rozpočtových pravidlách v znení neskorších zmien a doplnkov..

Kontrolou bežného výdavkového účtu ZŠ s MŠ Riazanská 75 č. 8423749001/5600 za obdobie rokov 2014 a 2015 bolo preukázané porušenie § 6, ods. 1/, zákona č.431/2002 Z.z.       o účtovníctve v znení n.p., podľa ktorého je účtovná jednotka povinná doložiť účtovné prípady účtovnými dokladmi. Jednalo sa o nasledovné :

1. Nedoloženie účtovných prípadov účtovnými dokladmi – faktúrami, keď v KDF sú faktúry zapísané a podľa výpisu z banky uhradené :

EVC          dodávateľ                                        fakturovaná  suma              úhrada dňa
___________________________________________________________________

r. 2014

136	Slovak Energy	130,00 €	06.06.14 
142	Slovak Telecom	10,08 €	06.06.14
143	Lindstrom	16,27 €	06.06.14
235	DEMIFFOOD	74,32 €	06.05.14
336	Juraj Fehér s.r.o.	1 537,80 €	11.08.14
337	Juraj Fehér s.r.o.	172,20 €	18.06.14
352	Tóth Michal s.r.o.	980,00 €	03.06.14
421	Tóth Michal s.r.o.	600,00 €	27.06.14
429	Bratislavská vodárenská	46,80 €	04.07.14
489	Tóth Michal s.r.o.	600,00 €	11.08.14
646	Petit Press	378,00 €	14.11.14
727	REVAY SUPPORT	212,90 €	24.11.14

r. 2015

29	Duprint s.r.o.	45,00 €	27.02.15
31	Duprint s.r.o.	32,40 €	27.02.15
67	Škola pre mim.nad.deti	1 406,55 €	17.03.15
130	Konica Minolta	83,04 €	17.03.15
231	SPP	120,00 €	15.04.15
306	Konica Minolta	83,04 €	14.05.15
341	Konica Minolta	374,58 €	14.05.15
343	Bratislavská teplárenská	4 247,40 €	28.05.15
594	Inta s.r.o.	32,40 €	09.10.15
595	Kiss Miroslav	481,30 €	09.10.15
598	Detské ihriská	2 182,03 €	13.10.15
616	Union poisťovňa	69,84 €	30.10.15

Pri kontrole výpisu z výdavkového bankového účtu bolo zistené že na súkromný bankový účet: XXXXXXXXXX/XXXX  boli uhradené chýbajúce faktúry z r.2015 k EVC 306 a EVC 341 od firmy Konica Minolta.

Ďalej bolo zistené, že v roku 2014 

- EVC 336 na sumu 1.537,80€ a EVC 337 na sumu 172,20€ od firmy Juraj Fehér s.r.o. nie sú doložené faktúry a ani ďalšie doklady o vykonaných prácach, resp. iné /firma Fehér pre organizáciu vykonávala a vykonáva všetky vodoinštalačné práce iba na základe objednávok, pri doložených pracovných listoch nie je uvedené, kto práce prevzal/,

- EVC 352 na sumu 980,00 €, EVC 421 na sumu 600,00€ a EVC 489 na sumu 600,00€ od firmy - Michal Tóth je úhrada na spoločenskú akciu Deň detí, realizovanú len na základe objednávky a platby sú rozložené. 

2. Prípady, keď úhrada fakturovanej sumy je realizovaná na iné číslo účtu ako je uvedené na faktúre :

Na základe  zákonu 357/2015 § 20 ods. 4 e) pre podozrenie zo spáchania trestného činu      a z dôvodu možnosti marenia vyšetrovania v správe neuvádzam.

3. Prípady úhrady faktúr realizované splátkami :

r. 2014

EVC 29 - Bratislavská teplárenská a.s., faktúra zo dňa 14.01.2014 na sumu  9.746,87 €, úhrada 13.02.2014 vo výške 3.000,00 € bez interného dokladu - príkaz na úhradu                    a Likvidačného Listu, nájdené vo výpise z účtu banky len na základe čísla v.s., doplatok vo výške 6.746,87 € uhradený dňa 26.02.2014, bez predloženej dohody o splátkach,

EVC 178 - Bratislavská teplárenská a.s., faktúra zo dňa 11.03.2014 na sumu 9.659,75 €, úhrada 08.04.2014 vo výške 7.000,00 €, na Likvidačnom Liste 178 a v knihe dodávateľských faktúr je zaznamenaná úhrada celej fakturovanej sumy vo výške 9.659,75 €. Rozdiel sumy vo výške 2.659,75 € - nie je identifikovaný deň úhrady, chýba interný doklad o úhrade !

EVC 718 - Bratislavská teplárenská a.s., faktúra zo dňa 13.11.2014 na sumu 4.834,31 €, úhrada 21.11.2014 vo výške 2.834,31 €, na Likvidačnom Liste 718 a v knihe dodávateľských faktúr je zaznamenaná úhrada celej fakturovanej sumy vo výške 4.834,31 € s poznámkou ceruzkou, že je prvá splátka vo výške 2.834,31 €, druhá splátka je len ceruzkou poznačené, že bola splátka 2.000,00 € splatená, nie je doložený žiadny doklad, ktorý by identifikoval kedy bola splátka uhradená.

Okrem uvedených prípadov bolo pri kontrole bankového výpisu výdavkového účtu organizácie zistené množstvo úhrad finančných čiastok bez priložených faktúr s občasnými poznámkami na ID o úhrade splátky faktúry, kde v jednom mesiaci je realizovaných viac úhrad, ktoré sa nedajú identifikovať ani podľa v.s. faktúry, nakoľko ten pre dodávateľa identifikuje organizáciu, z ktorej prišla úhrada a nie faktúru, ktorá je identifikovaná špeciálnym symbolom v úhradách neuvádzaným. Uvedené úhrady nie je možné identifikovať bez dodatočnej rekonštrukcie účtovníctva, čo ale si vyžaduje veľký časový priestor. Identifikácia správnej splátky úhrady faktúry je sťažená tým, že pre niektoré organizácie fakturujú dodávky až na tri odberné miesta ZŠsMŠ Riazanská. Pri týchto úhradách, ktoré nie sú splácané spracovaným a potvrdeným splátkovým kalendárom, je veľký predpoklad preplatenia faktúr bez následného vysporiadania.   

4. Zistený rozdiel medzi fakturovanou a uhradenou sumou:

r.2015

EVC 428 - Faktúra č. 115137764 ( LL č. 428 ) Bratislavská vodárenská vo výške 436,88 € bola dňa 18.8.2015 uhradená vo výške 441,88 €  ( rozdiel 5 € ).
5. Likvidačný list nebol doložený k faktúre 

r.2014 

Bratislavská teplárenská a.s. - č.: 615104823, 115128794, 15080968, 1145884, 15675170, 
č.1400026239, 1400026239  bola 2x uhradená.

6. Ďalej bolo zistené :

- Bratislavská teplárenská, a.s.: v knihe dodávateľských faktúr nie je zachytená faktúra vedená pod - ID 11/130 – úhrada faktúry za teplo /nebola doložená FA ani likvidačný list/ na sumu 2.897,00 €. 
Pohyby na účte – úhrada 2.897,00 €  dňa 24.11.14 uhradené firme SPP.

Bratislavská teplárenská, a.s.: - likvidačný list 718/2014 – 4.834,31€, uhradené 2.834,31€ dňa 13.11. /s poznámkou ceruzkou, že sa jedná o čiastkovú úhradu/, nedoložená faktúra ani dohoda o splátkach, II. splátka 2.000,00 € s tým istým EVC uhradená 12.08.2015

Bratislavská teplárenská, a.s. - EVC 626/2014, faktúra na 2.805,54 € príkaz na úhradu aj výpis z účtu na Bratislavskú teplárenskú a.s., ale príslušný ID 10/109 je v popise plyn – Letná v sume 2.805,54 € pre SPP!

EVC 562/2014 – Elektročas, faktúra na sumu 46,80 € uhradená Bratislavskej vodárenskej a.s. 

V ID č.3/29 zo dňa 25.03.2014 sú v priloženom hromadnom príkaze rozpísané úhrady na       4 faktúry v celkovej sume 362,65 € a podľa Rekapitulácie importu príkazov bola uhradená čiastka 691,49 €, čo je rozdiel vo výške 328,84 € a nie je známe, čo bolo hradené navyše. Vysvetlenie výpisu účtu z banky!

EVC 208/2014 – v knihe dodávateľských faktúr nie je evidované, ale kontrolou zistený dobropis Bratislavská teplárenská a.s., v sume 3.514,49 €, ako zníženie pohľadávky voči ZŠ

Hromadný príkaz na úhradu schválený vo výške 0,00 €
skutočná úhrada dňa 10.07.2014 – 16 faktúr vo výške 3.387,29 €

Hromadný príkaz na úhradu schválený vo výške 0,00 €
skutočná úhrada dňa 31.12.2014 - 15 faktúr vo výške 1.923,28 € 

Hromadný príkaz na úhradu schválený vo výške 0,00 €
skutočná úhrada dňa 9.12.2014 - 16 faktúr vo výške 3.456,03 €

EVC 535 -  Bratislavská teplárenská a.s. – faktúra na úhradu úrokov za omeškané platby za obdobie 02. až 05.2014 zo sumy 28.693,03 € sumu 724,83 €, uhradená dňa 07.10.2014.
EVC 534 - Bratislavská teplárenská a.s. – faktúra na úhradu úrokov za omeškané platby za obdobie roku 2013 zo sumy 17.049,97 € sumu 713,18 € uhradená dňa 10.09.2014

Faktúra zo dňa 16.10.2014 č.fa. 5720055056 na sumu 310,00 € z Generali Poisťovňa a.s., Likvidačný List č.649 zo dňa 16.10.2014 - bez vystaveného ID a príkazu na úhradu - vo výpisoch sa úhrada nenašla, v knihe dodávateľských faktúr je pod číslom 649 evidovaná a uhradená faktúra od firmy  Frape Catering za potraviny na sumu 394,92 €
r.2015

EVC 714 - faktúra č. 615115359 /LL č. 714/15/ Bratislavská vodárenská spol. vo výške 111,70 € bola uhradená na účet Bratislavskej teplárenskej spol.. Upomienka z BVS vrátane šeku na uvedenú sumu bola opätovne uhradená na účet Bratislavskej teplárenskej spol.. Až   3. upomienka bola správne uhradená na Bratislavskú vodárenskú spol. Na uhradené sumy pre Bratislavskú teplárenskú spol. nie je dobropis a nebola doložená žiadosť o vrátenie nesprávnych úhrad!

	Kontrolná skupina, vzhľadom na nedostatky uvedené vyššie, ktoré súvisia s nesprávnym, nepresným a neúplným vedením evidencie dodávateľských faktúr, vystavovaním a evidenciou súvisiacich dokladov a dokumentov, nedostatočným zabezpečením preukázateľnosti evidencie a dokumentácie, ako aj vyššie uvedené nedostatky, súvisiace s úhradou faktúr a ich splátok a pre podozrenie zo zneužitia finančných prostriedkov pre osobný prospech konštatuje, že kontrolovaná organizácia porušila ustanovenia zákona č.431/2002 Z.z. o účtovníctve v znení neskorších predpisov a zákona č.523/2004 Z.z. o rozpočtových pravidlách verejnej správy. Systém vykonávania finančnej kontroly v organizácii vykazuje zásadné prvky nefunkčnosti       v oblasti aplikácie zákona č.502/2001 Z.z. o finančnej kontrole a vnútornom audite.

	V súvislosti s kontrolou bežných príjmov a výdavkov, potrebných pre chod organizácie, bola vykonaná aj kontrola pokladne.

	Príjmové a výdavkové pokladničné doklady ako preukázateľné účtovné záznamy musia obsahovať náležitosti uvedené v § 10 zákona o účtovníctve, ako aj záznam o predbežnej kontrole. Pokladničné doklady majú byť uvádzané v pokladničnej knihe podľa dátumu ich vyhotovenia a číslované vzostupne.
	Príjmové a výdavkové pokladničné doklady v kontrolovanom období vyhotovovala zamestnankyňa organizácie, ktorá okrem uvedenej agendy zabezpečovala aj mzdovú agendu  a styk s bankou. Zamestnankyňa má s organizáciou uzatvorenú dohodu o hmotnej zodpovednosti. 
Kontrolnej skupine bola ku kontrole predložená pokladničná kniha, pokladničné doklady a inventúrny súpis peňažných prostriedkov v hotovosti ku dňu 31.12.2014. K 31.12.2015 nebol inventúrny súpis vykonaný, čo je porušením § 29, ods.3, zákona č.431/2002 Z.z. o účtovníctve v znení neskorších predpisov. V priebehu kontroly bola riaditeľka školy upozornená na dodržiavanie § 30 ods. 2 a ods. 3, zákona o účtovníctve           v súvislosti s vypracovaním inventúrneho súpisu z inventarizácie pokladne, s uvedením stavu majetku, čím účtovná jednotka preukazuje vykonanie inventarizácie a s vypracovaním inventarizačného zápisu s uvedením výsledku porovnania skutočného stavu majetku so stavom v účtovníctve. 

V roku 2015 neboli pokladničné doklady číslované a naviac za mesiac jún a december 2015 chýbali doklady preukazujúce zápisy v pokladničnej knihe /neskôr boli doložené iba doklady za mesiac december/, čím organizácia porušila § 8, ods.1, zákona č.431/2002 Z.z. o účtovníctve v znení neskorších predpisov.

	V zmysle čl. 15, bodu IV. A - "pokladňa" internej smernice pre vedenie účtovníctva, platnej od 1.1.2011, bol riaditeľkou školy stanovený limit denného zostatku pokladničnej hotovosti vo výške 550 €. Kontrolou pokladničných kníh za sledované roky bolo zistené, že  limit pokladničnej hotovosti bol viackrát prekročený /v mesiaci VIII/2011 - 8 krát, v mesiaci X/2011 - 9 krát, v mesiaci V/2012 -10 krát/. Nakoľko rozdiel nad stanovený limit denného zostatku pokladničnej hotovosti nebol odvádzaný na účet do banky, kontrolovaný subjekt postupoval v rozpore s vyššie uvedenou internou smernicou pre vedenie účtovníctva.

V mesiaci august 2015 bola opravovaná v pokladničnej knihe celková suma príjmu bez vyznačenia opravy v súlade so zákonom, čím organizácia porušila § 34 zákona o účtovníctve. V priebehu výkonu kontroly bola prepísaná pokladničná kniha za mesiac december, ktorú prepísala pokladníčka školy (p. Kováčová), ku ktorej skutočnosti sa vyjadrila účtovníčka školy, ktorá viedla aj evidenciu sociálneho fondu (p. Molitorisová):

„Dňa 16.12.2015 som pri účtovaní účtu SF zistila, že boli urobené výbery dňa 14.12.2015 v hodnote 107,25 € a 127,00 € a tieto FP boli zaúčtované v pokladni. Pokladňu vediem len oproti výdavkovému účtu a vkladom do pokladne nám vznikol účtovný chaos ako oproti výdavkovému účtu tak aj voči účtu SF. Preto som požiadala p.Kováčovú nech tieto výbery vráti znovu na účet SF. Dňa 21.12.2015 boli na účet SF vrátené FP len v hodnote 107,25 € a suma 127,00 € zostala nevysporiadaná voči účtu SF. FP 127,00 € som vysporiadala voči SF takým spôsobom, že som tvorbu SF za 12/2015 znížila o sumu 127,00 €, aby som mohla rok 2016 začať skutočným počiatočným stavom SF a reálnym konečným stavom SF za rok 2015. Ináč som to vysporiadať nevedela“.

	Kontrolou zistený rozdiel v pokladničnej knihe bol spôsobený tým, že finančné prostriedky boli čerpané na vianočný večierok organizácie. Z vyjadrenia účtovníčky školy vyplýva, že svojvoľne účelovo zasiahla do účtovníctva sociálneho fondu, bez účtovných dokladov /prispôsobila účtovný stav s reálnym stavom v pokladničnom denníku za mesiac december 2015/, čím došlo k porušeniu § 8, ods.1/, zákona č.431/2002 Z.z. o účtovníctve v znení zmien a doplnkov – účtovná jednotka je povinná viesť účtovníctvo správne, úplne, preukázateľne, zrozumiteľne a spôsobom, zaručujúcim trvalosť účtovného záznamu. O manipulovaní s účtovnými záznamami v pokladničnej knihe svedčí aj nesúlad vo vykázaní zostatku za XI. mesiac 2015, keď v pokladničnej knihe je vykázaný zostatok vo výške 15,89 € a na Konte účtu pokladňa /211000/ je vykázaný zostatok vo výške 295,65 €. 
 
	Samotnou kontrolou pokladničných operácií bolo zistené, že nakúpený všeobecný materiál prostredníctvom pokladne je vydávaný do materských škôl bez vyznačenia jeho prevzatia zamestnancami predškolských zariadení. Služobné cesty boli väčšinou realizované použitím vlastného osobného vozidla. Dodatočne boli doložené dohody o ich použití. V októbri 2014 firma ECON CONSULTING fakturovala odberateľovi Bc. Molitorisová – RONI, Hlavná 994/96, Jelka /súkromná adresa  p. Molitorisovej/, školenie a výkon skúšky vo výške 54,00 € a 36,00 €, faktúry boli zúčtované v pokladni školy a organizáciou boli uhradené v mesiaci november  2014 /pokladničný doklad 11/139 bez cestovného príkazu na SC/. V mesiaci apríl 2015 bol preplatený na základe pokladničného dokladu 4/28 detský matrac v hodnote 37,93 €, ktorý bol zakúpený podľa doloženej faktúry súkromnou osobou /domáca adresa/ vo firme GALAN Pezinok. Podľa /výdavkového pokladničného dokladu - VPD 22/2015 - účel: MŠ Letná - výmena opotrebovaného matraca/. Ďalej bolo zistené, že zakúpené pracovné odevy a obuv /s výnimkou školskej jedálne/ nie sú zaznamenané v osobných kartách na zverené predmety. Tieto boli dodatočne doložené za roky 2014 a 2015 bez predchádzajúcich záznamov.  
	Organizácia v kontrolovanom období nepoužívala interné účtovné doklady /žiadanka na drobný nákup, vyúčtovanie drobného nákupu, sumár nákupu za obdobie mesiaca, v ktorom bol vykonaný nákup/. V priebehu výkonu kontroly bol vydaný dodatok  k vnútornej smernici o finančnom riadení, ktorý upravuje používanie predpísaných tlačív s účinnosťou od 01.01.2016. Organizácia nevedie Knihu materiálových zásob pre údržbu, v ktorej sa zaznamenávajú pohyby nakúpeného a vydaného  materiálu.

	Kontrolná skupina odporučila riaditeľke školy vypracovať podrobnú internú smernicu – Vedenie pokladnice organizácie, ktorá by mala obsahovať všetky náväznosti, vyplývajúce zo zákona o účtovníctve pre oblasť hospodárskej a účtovnej evidencie a finančnej kontroly.

	Počas konania kontroly pokladne v organizácii bolo vyžiadané od účtovníčky školy zdokladovanie tvorby a čerpania sociálneho fondu /SF/. Dokumentácia bola predložená cca   2 týždne pred ukončením previerky, a to iba za rok 2014. Nesledovaním tvorby a čerpania sociálneho fondu boli porušené ustanovenia zákona č.152/1994 Z.z. o sociálnom fonde v znení neskorších predpisov.

Kontrolou boli preverené založené ID - tvorba SF + doplatok do hodnoty stravy vo výške 55% za zamestnanca, kde bolo zistené, že organizácia nezabezpečila odvod v zmysle zákona o sociálnom fonde, doplatok do stravy zo SF bol vyúčtovaný napr. za obdobie           9-11/2015, 6,9,10/2014, ID 6/58/2015 - odvod SF za 1-5/2015 na účet Sociálneho fondu. Uvedeným konaním organizácia porušila ustanovenie § 6, ods.2/, zákona č.152/1994 Z.z.       o sociálnom fonde v znení zmien a doplnkov - na osobitný účet fondu sa prostriedky prevádzajú vo výške jednej dvanástiny do 15 dní po začatí každého mesiaca vo forme preddavkov z predpokladanej ročnej výšky.

K bodu 2/

Na základe príkazu starostu MČ B-NM na vykonanie inventarizácie v ZŠsMŠ Riazanská 75, vydala riaditeľka organizácie príkaz na vykonanie riadnej dokladovej a fyzickej inventarizácie majetku, zásob, záväzkov, pohľadávok a rozdielu majetku a záväzkov              k 31.12.2014 s následným vysporiadaním rozdielov do 15.01.2015. U majetku hmotnej          a nehmotnej povahy sa mala vykonať fyzická inventúra a pri záväzkoch, rozdieloch majetku a záväzkov dokladová inventúra. Úlohou bolo zistiť stav majetku, jeho udržiavanie, zabezpečenie ochrany a odsúhlasenie skutočne evidovaného majetku s účtovným stavom. Majetok preverovanej organizácie je v účtovníctve členený na analytických účtoch podľa zdrojov financovania na vlastný, zverený a cudzí. Je vedený v podpornom programe podľa zdrojov financovania, názvu, nadobúdacej ceny, dátumu obstarania, podľa stredísk a jeho uloženia. Podľa doby použiteľnosti a ceny sa člení na dlhodobý a krátkodobý majetok. Obstaranie dlhodobého majetku je v účtovníctve vedené na analytických účtoch podľa jednotlivých investičných akcií, schválených v rozpočte. Pozemky sú na analytických účtoch vedené v členení na vlastné a zverené. Pohľadávky organizácia vedie na analytických účtoch podľa ich druhu a záväzky podľa jednotlivých subjektov. Drobný hmotný majetok a materiál na sklade CO organizácia sleduje na podsúvahových účtoch. Termín ukončenia inventarizácie bol určený k 31.12.2014. Zistené rozdiely boli vyrovnané do 10.01.2015, tak ako určuje čl.2 Smernice o inventarizácií. Na základe predloženia inventúrnych súpisov ÚIK porovnala inventovaný stav so stavom v hlavnej knihe a súvahe a nezistila žiadny rozdiel.	
Podľa § 6, ods. 3, zákona č. 431/2002 Z. z. o účtovníctve v znení n.p., je vedenie ZŠsMŠ, Riazanská 75, povinné vykonávať inventarizáciu majetku a záväzkov v súlade s § 29 a § 30 citovaného zákona. Inventarizácia slúži ako dôležitý prostriedok preukazne vedeného účtovníctva, pretože sa ňou overuje, či stav majetku a záväzkov, ako aj rozdielu majetku        a záväzkov zodpovedá skutočnosti. Inventarizácia sa vykonáva ku dňu riadnej a mimoriadnej účtovnej závierky. Pre potreby zostavenia priebežnej účtovnej závierky sa inventarizácia vykonáva len na účely reálnosti ocenenia majetku a záväzkov. Kontrolná skupina vykonávala zisťovanie kombinovanou kontrolou, t. j. štúdiom predložených dokladov súvisiacich s predmetom kontroly, porovnaním údajov v inventúrnych súpisoch s údajmi v hlavnej knihe a fyzickým stavom, kde bolo zistené, že k 31.12.2014 boli pravidelne mesačne vykonávané zápisy podľa stredísk a účtov.
Kontrolná skupina preverila stavy majetku na účtoch 021, 022, 029, 031 porovnaním údajov v inventúrnych súpisoch s údajmi v hlavnej knihe, súvahe a so súvisiacimi dokladmi, kde neboli zistené rozdiely.
K 31.12.2014 organizácia vykazovala stav majetku na účte 021 – stavby v hodnote 681.092,45 €. Dokladom je výpis z katastra, resp. listy vlastníctva na budovy ZŠsMŠ, Riazanská 75 a protokoly od zriaďovateľa o zverení majetku. Hodnota dlhodobého hmotného majetku na účte 022 – stroje, prístroje, zariadenia predstavovala ku koncu roka 2014 celkovú hodnotu vo výške 30.271,89 € a majetok bol zaradený na jednotlivé strediská. Iný majetok – účet 029 – bol ku koncu roka 2014 v celkovej hodnote 0,00 €. Materiál na sklade – účet 112 (potraviny), materiál na sklade ŠJ bol k 31.12.2014 fyzickou a dokladovou inventúrou zistený v hodnote 1.762,43 €. Podrobný inventúrny súpis zásob je výstup z programu používaného vedúcou ŠJ pre sledovanie pohybu zásob. Účet pokladňa – 211 100 – nulový stav. V pokladni nulový zostatok k 31.12.2014. Účet školskej jedálne – 221 000 (účet č. 8423747006) mal hodnotu v r.2014 v čiastke 3.089,70 €. Dokladom je výpis z banky č.12 zo dňa 31.12.2014. 	Účet 221 100 – sociálny fond (účet č.8423723004) mal zo dňa 31.12.2014 zostatok 1.741,82 €. Dokladom je výpis z banky č.10 zo dňa 31.12.2014. Na depozitnom účte – 221 001 (účet č.8423721009) bola k 31.12.2014 čiastka 50.829,71 €. Dokladom je výpis z banky pre rok 2014 č.2 zo dňa 31.12.2014. 
Kontrolou pohľadávok v roku 2014 bol zistený skutkový stav 0 €.			Záväzky dodávatelia - (účet 321 000) bol k 31.12.2014 v čiastke 27.846,05 €. Ide o dodávateľské faktúry, ktoré časovo súvisia s rokom 2014 a boli dodané do 10.01.2015. Záväzky – krátkodobé rezervy (účet 323 000), čiastka 0,00 €.	

	Na vykonanie inventarizácie za rok 2015, vydala riaditeľka organizácie dňa  10.12.2015 príkaz na vykonanie riadnej dokladovej a fyzickej inventarizácie majetku, zásob, záväzkov, pohľadávok a rozdielu majetku a záväzkov k 31.12.2015 s následným vysporiadaním rozdielov do 20.01.2016. Pri majetku hmotnej a nehmotnej povahy sa mala vykonať fyzická inventúra a pri záväzkoch, rozdieloch majetku a záväzkov dokladová inventúra. Úlohou bolo zistiť stav majetku, jeho udržiavania, zabezpečenie ochrany                a odsúhlasenie skutočne evidovaného majetku s účtovným stavom. Termín ukončenia inventarizácie bol určený k 31.12.2015. Na základe príkazu riaditeľky bol zistený rozdiel vysporiadaný do 24.01.2016, tak ako určuje čl. 2 Smernice o inventarizácií.
	K 31.12.2015 organizácia vykazovala stav majetku na účte 021 – stavby v hodnote 681.092,45 €. Hodnota dlhodobého hmotného majetku na účte 022 – stroje, prístroje, zariadenia, predstavovala ku koncu roka 2015 celkovú hodnotu vo výške 30.271,89 € a majetok bol zaradený na jednotlivé strediská. Iný majetok – účet 029 – bol bezo zvyšku ku koncu roka 2015 v celkovej hodnote 0,00 €. Hodnota pozemkov – účet 031 – predstavovala čiastku 1.069.607,65 €. Materiál na sklade – účet 112 – (potraviny) ŠJ bol k 31.12.2015 fyzickou a dokladovou inventúrou zistený v hodnote 1.982,57 €. Podrobný inventúrny súpis zásob je výstup z programu používaného vedúcou ŠJ pre sledovanie pohybu zásob. Účet pokladňa – 211 100 – nulový stav. Inventúra peňažnej hotovosti bola vykonaná v súlade s § 29, ods. 3, zákona č.431/2002 Z. z. o účtovníctve, v znení n. p. v priebehu roka. Je dokladovaná inventúrnymi súpismi s podpismi zodpovedných osôb.				Inventarizáciou bankových účtov bol ku koncu roku 2015 zistený nulový stav na výdavkovom a príjmovom účte. 
Účet školskej jedálne – 221 100 bol v r. 2015 v čiastke 2.474,99 €. Dokladom je výpis z banky č.12 zo dňa 31.12.2015. Účet 221 200 – sociálny fond mal dňa 31.12.2015 zostatok   v hodnote 3.466,51 €. Dokladom je výpis z banky č. 9 zo dňa 31.12.2015. Na depozitnom účte 221 400 bola k 31. 12. 2015 čiastka 54.415,35 €. Dokladom je výpis z banky zo dňa     31.12.2015.
Kontrolou pohľadávok v roku 2015 bol zistený skutkový stav na účet 315 000  v čiastke 0,00 €.											Skutkový stav roku 2015 – záväzky, dodávatelia účet 321 000 bol v čiastke     4.050,61 €. Ide o dodávateľské faktúry, ktoré časovo súvisia s rokom 2015 a boli dodané do 10.01.2015. Záväzky – krátkodobé rezervy 0,00 €.	Záväzky – prijaté preddavky – účet 324 100 v čiastke 7.820,05 € tvoria preplatky na stravnom.
 
Počas trvania výkonu kontroly, vzhľadom na vyššie uvedené, kontrolná skupina konštatuje, že pretrvávala nemožnosť získania kompletných podkladových materiálov. Číselné hodnoty boli získané z hlavnej knihy, keďže záverečná správa ÚIK ZŠsMŠ Riazanská 75 o výsledku inventarizácie majetku a záväzkov, vykonanej v zmysle zákona, bola daná k dispozícií kontrolnej skupine tesne pred záverom kontroly.

K bodu 3/ a 4/

Súčasťou ZŠsMŠ Riazanská 75 je aj materská škola na Letnej ulici a materská škola na Teplickej ulici. Tieto sú zamerané na dramatickú výchovu, športové činnosti a enviromentálnu výchovu a na plnenie úloh preneseného výkonu štátnej správy a výkonu územnej samosprávy v oblasti základných škôl a školských zariadení.
	Zástupkyňa riaditeľky školy pre MŠ riadi MŠ v celom rozsahu ich činnosti. Organizuje a zabezpečuje výkon riadiacej, rozhodovacej, kontrolnej, právnej, personálnej a hospodárskej činnosti. Povinnosti učiteliek MŠ sú rozpracované v čl.4, ods.4/, Organizačného poriadku kontrolovanej organizácie.	
	Školský poriadok materských škôl je vypracovaný podľa § 153 zákona          č.245/2008 Z.z. o výchove a vzdelávaní, vyhlášky MŠaV SR č.306/2008 a č.308/2009 Z.z. o materskej škole. V pracovnoprávnych vzťahoch sa postupuje v zmysle Zákonníka práce, zákona č.552/2003 Z.z. o výkone vo verejnom záujme a zákona č.596/2003 Z.z. o štátnej správe v školstve a školskej samospráve, Prevádzkového poriadku v objekte materských škôl a Organizačného poriadku pre zamestnancov. Prevádzkové poriadky objektov materských škôl kontrolovanej organizácie boli vypracované v zmysle zákona č.355/2007 Z.z. o ochrane, podpore a rozvoji zdravia a o zmene a doplnení niektorých zákonov, podľa zákona č.596/2003 Z.z. o štátnej správe v školstve a školskej samospráve, nariadenia vlády SR č.362/2006, zákona č.124/2006 Z.z. o bezpečnosti a ochrane zdravia pri práci a o zmene          a doplnení niektorých zákonov. Pedagogické a prevádzkové zamestnankyne sa riadia ustanoveniami Prevádzkového poriadku ZŠ s MŠ Riazanská 75. 
V  dokumentácii MŠ Letná sa uvádza stavebná kapacita 122 detí na päť tried. Pri určení maximálneho počtu detí v daných vekových kategóriách vychádza škola z § 6, ods.2/, vyhlášky MŠ SR č.540/2004 Z.z., ktorou sa mení a dopĺňa vyhláška č.353/1994 Z.z. a č.81/1997 Z.z. o predškolských zariadeniach, podľa ktorej celkový počet detí v MŠ, ako aj celkový počet stravujúcich sa detí je 116. V prízemí je jedáleň pre 60 detí. Jedáva sa na dve zmeny. Kuchyňa slúži ako výdajňa stravy. Jedlo je vozené zo ZŠ Riazanská.
	V dokumentácii MŠ Teplická sa uvádza stavebná kapacita 90 detí na štyri triedy. Pri určení maximálneho počtu detí v daných vekových kategóriách vychádza škola  z vyššie uvedenej vyhlášky MŠ SR, podľa ktorej celkový počet detí v MŠ, ako aj celkový počet stravujúcich sa detí je 79-88. MŠ má na prízemí samostatnú jedáleň. Jedlo sa dováža zo ZŠ Riazanská.
	V čase letných prázdnin je prevádzka materských škôl postupne prerušená  z hygienických dôvodov spravidla na 3 týždne po vydaní súhlasného stanoviska zriaďovateľa. Počas zimných prázdnin sú z ekonomických dôvodov MŠ spravidla zatvorené.
	Prevádzkové poriadky materských škôl nadobúdajú účinnosť po ich schválení Regionálnym úradom verejného zdravotníctva Hlavného mesta Bratislavy /RÚVZ Bratislava/ na základe vydania rozhodnutia. Prevádzkové poriadky nie sú potvrdené RÚVZ Bratislava. 
K uvedenému sa vyjadrila riaditeľka školy:
„Na základe predchádzajúcich kontrol na základnej škole Regionálnym úradom verejného zdravotníctva v Bratislave bolo odporúčané, aby sme neposielali na potvrdenie prevádzkový poriadok, pokiaľ nebudú jednotlivé zariadenia spĺňať predpísané požiadavky na naplnenosť tried v MŠ a ZŠ na zrekonštruované sociálne zariadenie. Na základe týchto odporúčaní prevádzkový poriadok je vypracovaný, ale nepotvrdený Regionálnym úradom. Rekonštrukcia MŠ Letná v roku 2015 bola ukončená, sociálne zariadenia v MŠ Teplická a ZŠ Riazanská sa budú rekonštruovať v roku 2016. Aby sme spĺňali požiadavky na naplnenosť tried v MŠ, je potrebné zvýšiť normatív na dieťa, aby prevádzka v MŠ bola zabezpečená, čo v súčasnosti nie je možné.“

	Podľa ustanovenia § 28, ods.5/, zákona č.245/2008 Z.z. o výchove a vzdelávaní           a o zmene a doplnení niektorých zákonov /školský zákon/, výšku príspevku za pobyt dieťaťa v materskej škole zriadenej obcou, určí zriaďovateľ všeobecne záväzným nariadením. VZN MČ B-NM č.7/2004 a 7/2005 je určená výška dotácie na prevádzku a mzdy na dieťa v materskej škole a výška príspevku rodičov na čiastočnú úhradu nákladov. Mesačný príspevok za pobyt dieťaťa v MŠ, ktorý uhrádza zákonný zástupca dieťaťa, bol pre rok 2014 stanovený pre MŠ Letná aj Teplická vo výške 20,00 €. Pre rok 2015 bol príspevok stanovený rozdielne, t.j. MŠ Letná vo výške 35,00 € a MŠ Teplická vo výške 20,00 €. 
	Kontrola uhrádzania príspevkov za pobyt detí vo vyššie uvedených materských školách je predmetom kontroly príjmového účtu školy /8423742002/.
Kontrolná skupina odporučila riaditeľke školy doriešiť sporné podmienky prevádzky materských škôl, ktoré sú predmetom neschválenia prevádzkových poriadkov materských škôl Regionálnym úradom verejného zdravotníctva Hlavného mesta Bratislavy.

K bodu 5/

	Školská jedáleň pri ZŠsMŠ Riazanská /ŠJ/ je účelové stravovacie zariadenie s kapacitou 400 hlavných jedál denne. Úsek školského stravovania zabezpečuje vedúca školskej jedálne, vedúca kuchárka a pomocné kuchárky. Všeobecné vymedzenie práv, povinností a zodpovedností pracovníčok ŠJ je upravené v čl. 4, ods.5, 6 a 7 Organizačného poriadku kontrolovanej organizácie.

	Prevádzkový poriadok zariadenia spoločného stravovania pre ŠJ organizácie a výdajne stravy pre MŠ Teplická a MŠ Letná bol schválený rozhodnutím Štátneho okresného hygienika v roku 2002 v súlade s ustanovením § 52, ods.1, písm.e/ a § 26 ods.4, písm.m/, zákona č.355/2007 Z.z o ochrane, podpore a rozvoji zdravia a o zmene a doplnení niektorých zákonov. Výdajne stravy pri MŠ na Letnej v roku 2005 a zmena prevádzky ŠJ, ktorá spočíva v príprave a vývoze pokrmov pre cca 80 detí MŠ na Teplickej bola schválená rozhodnutím RÚVZ Bratislava v roku 2012.

Podľa VZN MČ B-NM č.7/2014 a č.7/2015 je stanovená výška príspevku na čiastočnú úhradu nákladov na nákup potravín podľa pásma, vekovej kategórie detí MŠ a žiakov ZŠ       v náväznosti na odporúčané výživové dávky. Finančné pásmo ZŠsMŠ Riazanská, ktoré určuje rozpätie nákladov na nákup potravín na jedno jedlo podľa vekových kategórií stravníkov je stanovené pre kontrolované roky 2014 a 2015 na pásmo 4 pre ZŠ a pásmo 5 pre MŠ. Stravné je určené pre deti MŠ na úhradu desiatej, obedu a olovrantu. Pre ZŠ je určené na úhradu obeda podľa žiakov I. a II. stupňa a určuje mesačnú výšku režijných nákladov a samostatne úhradu stravného pre zamestnancov školy a predškolských zariadení /príspevok zo SF/. Podľa  školského zákona č.245/2008 Z.z. zákonný zástupca dieťaťa uhrádza príspevky najneskôr      v posledný pracovný deň predchádzajúceho mesiaca. Potvrdenia za úhradu sú predkladané do 18. dňa v mesiaci, pred mesiacom v ktorom sa realizuje stravné. Kontrola uhrádzania stravného a réžie detí, žiakov a zamestnancov je predmetom kontroly príjmového /8423742002/5600/ a potravinového účtu organizácie /8423747006/5600/.

	Kontrolou Príjmového účtu organizácie bolo zistené, že v roku 2014 boli ku každému mesiacu doložené účtovné denníky príjmov a obratové denníky podľa hospodárskych stredísk /ZŠ-70, MŠ Letná-09, MŠ Teplická-18/. Rok 2015 doložený nebol. Preverenie príjmov náhodným výberom na základe preukazujúcich dokladov /výpisy/ neboli zistené nezrovnalosti.
	
Vzhľadom k tomu, že  pri kontrole boli zistené nezrovnalosti vo veci zúčtovania preplatkov zo školského stravovania, riaditeľka organizácie s účinnosťou od 01.05.2016 vydala dodatok k vnútornej Smernici o finančnom riadení, podľa ktorej vyčíslený preplatok,  o ktorý rodič neprejavil záujem o vrátenie, ostáva po dobu jedného roka na potravinovom účte školy. Vyčíslený preplatok sa odvádza na MÚ B-NM a po vrátení preplatku je tento k dispozícii na nákup tovaru pre školskú jedáleň. Riaditeľka školy zároveň  upravila o túto skutočnosť dodatkom smernicu Prevádzka zariadenia školského stravovania. Vyčíslené preplatky z predchádzajúcich období predstavujú čiastku 1.253,72 €. V čase ukončenia kontroly neboli preúčtované.

	Organizácia predložila ku kontrole zmluvu o poskytovaní stravovania v ŠJ pre cudzích stravníkov, t.j. žiakov a zamestnancov Súkromnej strednej odbornej školy HOST, ktorá má prenajaté priestory ZŠsMŠ Riazanská, uzatvorenú  na strane dodávateľa s riaditeľkou ZŠsMŠ Riazanská a na strane odberateľa s riaditeľom SSOŠ HOST. V predmetnej zmluve je stanovená cena stravy platná od 01.09.2013 zvlášť pre zamestnancov a študentov. Uhrádzanie stravného v zmysle uvedenej zmluvy bolo preverené pri kontrole príjmového a potravinového účtu školy.
	V súvislosti s vyššie uvedeným bolo zistené, že kontrolovaná organizácia nemá súhlas zriaďovateľa, t.j. MČ B-NM na poskytovanie stravovania pre cudzích stravníkov v zmysle Vyhlášky MŠaV SR č.121/1994 Z.z.. 

K uvedenému sa vyjadrila riaditeľka školy: 
„Stravovanie súkromnej školy HOST som 05.04.2016 komunikovala s pánom docentom Zabákom, riaditeľom SSOŠ HOST, ktorý mi potvrdil, že nie je žiadna zmluva a ani súhlas zriaďovateľa na to, aby sa mohli žiaci a zamestnanci stravovať v školskej jedálni. Na môj podnet riaditeľ komunikoval s VÚC Bratislava, právnym oddelením, ktoré mu potvrdilo že    v súčasnosti prebiehajú jednania na odstránenie tohto nedostatku medzi VÚC a MČ B-NM a v dohľadnej dobe má byť predložená zmluva na možnosť stravovania v školskej jedálni nielen na ZŠ Riazanská, ale aj iných zariadeniach MČ BA NM, ktoré sú v podnájme ZŠ.“

	Kontrolou zabezpečenia potravinového tovaru do školskej jedálne bolo zistené, že vedúca jedálne doložila ku kontrole dokumentáciu, podľa ktorej vykonala v roku 2015 verejné obstaranie dodávky potravín v dikcii zákona č.25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov účinného od 01.07.2013 zariadeniami pre školské stravovanie. Finančné limity pre školské stravovanie      s výkladom § 4, ods.3, písm.c/, kde zákon o verejnom obstaraní stanovil výnimku pre nákup potravín tam, kde predpokladaná cena je nižšia ako 40.000,00 € bez DPH, podľa skupín výrobkov. Tieto zákazky, čiže nákupy sa zabezpečujú cez zmluvy, objednávky alebo priamym nákupom. Ku kontrole boli doložené záznamy o vykonaní prieskumu trhu. Podľa stavu účtu 112 000 – Materiál na sklade bol v roku 2014 dodaný potravinový tovar vo výške 73.898,88 € a v roku 2015 vo výške 78.329,13 € od firiem ATC-JR, Mabonex, Achbergerová, MOFRILA, Kiss, Jurišta, Cityfood, Arthur Gilbort, resp. iné. ZŠsMŠ sa podieľa na programe „Školské ovocie“ /odoberá ovocie, zeleninu a výrobky z nich podporované z finančných zdrojov EÚ - Boni Fructi/, keď v roku 2014 bola podpísaná Dohoda o poskytnutí finančného daru vo výške 30% zo sumy určenej ako súčin jednotkovej kúpnej ceny a dodaného množstva jablkovej šťavy/.

Na základe vyššie uvedeného bol náhodným výberom preverený príjem a výdaj /inventúrny súpis potravín, mesačné výkazy ŠJ, obratové súpisky, príjemky a výdajky podľa výkazu o počte vydaných jedál ŠJ rozčlenené na jednotlivé strediská - I.stupeň, II.stupeň, HOST /zamestnanci a žiaci/ a zamestnanci školy, MŠ Letná a MŠ Teplická – desiata, obed, olovrant, zamestnanci/. Výdajky sú vedené samostatne za každé stredisko podľa jedálneho lístku, počtu stravníkov, normovaných a skutočných nákladov.

	Kontrolou Potravinového účtu organizácie bolo zistené, že v roku 2014 boli pri každom mesiaci dokladov priložené účtovné denníky prijatých platieb za stravné, Kniha dodávateľských faktúr a konto účtu 324 – prijaté preddavky - stravné podľa hospodárskych stredísk organizácie: ZŠ-051, MŠ-031, MŠ Teplická 018 a 046-HOST. Rok 2015 nebol v kontrolovanej dokumentácii doložený /vyžiadané od účtovníčky organizácie – nedodané !/.  

	Kontrolou účtovných dokladov boli náhodným výberom preverené dodávky objednaných potravín a ich zaevidovanie na sklad, a to na základe uzatvorených zmlúv, konto účtu 112 000 /materiál na sklade potravín/. 
V roku 2014 boli v dvoch prípadoch zistené nezrovnalosti oproti Knihe dodávateľských faktúr /KDF/ z r. 2014, a to:

EVC 136 – firma MOFRILA s.r.o., faktúra zo dňa 28.02.2014 je zaevidovaná rozdielna suma faktúry, 

EVC 205 – firma Frape catering s.r.o., faktúra zo dňa 01.03.2014 na sumu 151,20 €  nie je zaevidovaná na sklade.

Ďalej kontrolou dodávateľských faktúr potravinového účtu č.8423747006/5600 bolo zistené nedoloženie účtovných prípadov účtovnými dokladmi – faktúrami, keď v KDF sú faktúry zapísané a podľa výpisu z banky boli uhradené. Jedná sa o faktúry z roku 2015, a to :

EVC 81 – firma ATC – JR s.r.o. zaevidovaná faktúra zo dňa 04.02.2015 za potraviny na sumu 499,66 €, ktorá bola dňa 04.02.2015 uhradená – bez dodávateľskej faktúry a príkazu na úhradu.

EVC 618 – firma Mäso-údeniny Achbergerová s.r.o., zaevidovaná faktúra zo dňa 30.09.2015 za potraviny na sumu 476,52 €, ktorá bola dňa 09.10.2015 uhradená – bez dodávateľskej faktúry.

Kontrolou boli ďalej zistené prípady, keď úhrada fakturovanej sumy je realizovaná na iné číslo účtu ako je uvedené na faktúre. 

Na základe  zákonu 357/2015 § 20 ods. 4 e) pre podozrenie zo spáchania trestného činu a z dôvodu možnosti marenia vyšetrovania v správe prípady neuvádzam.

Poznámka : 
Napriek správne vystaveným a riaditeľkou ZŠsMŠ podpísaným Likvidačných listou, hromadné príkazy na úhradu faktúr boli vystavené a podpísané už so zmeneným číslom bankového účtu príjemcu a opätovne podpísané riaditeľkou. 

Ďalšie skutočnosti:
 
Dňa 04.02.2015 bola faktúra č.1401206847 v sume 499,96 €, EVC 666 z roku 2014, uhradená na správne č. účtu : 1637380957/0200, patriace dodávateľskej firme ATC - JR, s.r.o. Púchov. Uvedeným konaním došlo k duplicitnej úhrade faktúry. K uvedenej úhrade je v dokladoch školy doložený príkaz na úhradu pre banku, ale chýba  L.L..  

Dňa 21.07.2015 bola z potravinového účtu organizácie realizovaná úhrada faktúr  uvedených v roku 2015 pod EVC 123,140,136,124,180,185,147,169,160 v celkovej výške 1.740,82 € na bankový účet č. 6627015000/1111, uvedený dodávateľom na dodacích faktúrach, čím došlo    k duplicitnej úhrade týchto faktúr.

Dňa 21.07.2015 bola z potravinového účtu organizácie realizovaná, medzi inými aj úhrada dodávateľskej faktúry č.670520491, vystavenej dodávateľom vo výške 145,42 €, potvrdenej aj príjemkou č.296/2015 školskej jedálne, ale likvidačný list č.441 je vystavený na sumu 1,145,42 € v ktorej výške bola realizovaná aj úhrada na bankový účet dodávateľa č.6627015000/1111, ktorý je uvedený na dodávateľskej faktúre.
Uvedeným spôsobom navýšenia úhrady o 1.000,00 € bola realizovaná duplicitná úhrada faktúr uvedených pod EVC 292,283,300,302 v celkovej výške úhrady 1.013,74 € s tým, že firma Mabonex Slovakia s.r.o vedie voči ZŠsMŠ Riazanská pohľadávku vo výške 13,74,- € za neúplne uhradené faktúry.
(1.013,74 € + 145,42 € = 1.159,16 € -13,74 € (pohľadávka) = 1.145,42 €)

Na základe vyššie uvedených zistení kontrolovaná organizácia nepostupovala v súlade      s ustanoveniami § 5, ods.3, Vyhlášky Ministerstva školstva a vedy SR č.121/1994 Z.z. o zriaďovaní, činnosti a prevádzke zariadení školského stravovania v znení zmien a doplnkov /so súhlasom zriaďovateľa sa môžu v zariadeniach školského stravovania na základe žiadosti obce výnimočne stravovať aj iné osoby/. 

Kontrolovaná organizácia nedodržala postup pre zariadenia školského stravovania pri obstarávaní potravín do 40.000 € bez DPH - postup pri vykonávaní a zdokumentovaní prieskumu trhu podľa Metodickej príručky MŠVVaŠ SR pre obstarávanie potravín v dikcii zákona č.25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov účinného od 01.07.2013 zariadeniami pre školské stravovanie. 

Kontrolovaná organizácia nedodržala ustanovenia § 10, ods.2 a § 11, ods.2, zákona o účtovníctve, podľa ktorých sa má účtovať priebežne a bez zbytočného odkladu a § 12, ods.4, podľa ktorého v hlavnej knihe musia byť zaúčtované všetky účtovné prípady, o ktorých sa účtovalo v denníku.

K bodu 6/  

Súčasťou ZŠsMŠ Riazanská 75 je aj školský klub detí /ŠKD/, ktorý plní úlohy v mimovyučovacom čase. ŠKD riadi priamo riaditeľka školy. ŠKD zabezpečuje pre žiakov školy, plniacich si povinnú školskú dochádzku, výchovu a vzdelávanie v čase mimo vyučovania. ŠKD nie je iba pokračovaním školského vzdelávania a nie je chápaný ani ako sociálna služba na stráženie detí. Školský poriadok školského klubu detí je základnou organizačnou a pracovno-právnou normou kontrolovanej organizácie. Je vypracovaný na základe zákona č.245/2008 Z.z. o výchove a vzdelávaní /školský zákon/, vyhlášky MŠ SR č.306/2009 Z.z. a ďalších platných predpisov. 
V kontrolovanom období ŠKD mal 3 oddelenia s 3 vychovávateľkami. Počet navštevujúcich detí bol 74. Kontrolou Školského poriadku ŠKD organizácie, ktorý je zameraný na riadenie a organizáciu, prevádzku, zaraďovanie žiakov, výchovno-vzdelávaciu činnosť, dochádzku žiakov, starostlivosť o zdravie a bezpečnosť a určuje príspevok na úhradu za pobyt detí v ŠKD neboli zistené nedostatky. Práca vychovávateľov ŠKD vychádza z pedagogicko-organizačných pokynov pre školy a školské zariadenia a z plánu školy.
Pedagogická práca v ŠKD má svoje špecifiká. Deťom zabezpečuje priestor na odpočinok a rekreáciu, zaujímavé využitie voľného času, podmienky aby sa deti mohli realizovať v činnostiach, ktoré ich zaujímajú, podmienky na kvalitnú prípravu na vyučovanie a vytvára program činnosti tak, aby tvoril predovšetkým funkciu relaxačnú a sociálnu, pričom podporuje tvorivosť detí.		
ŠKD pôsobí v priestoroch tried, v ktorých sa počas dopoludňajších hodín vyučuje. ŠKD má k dispozícii telocvičňu, učebňu s interaktívnou tabuľou, školskú knižnicu, školský dvor s pieskoviskom a preliezačkami. Pri činnostiach v ŠKD deti využívajú didaktické hry, hračky a športové náčinie.					
Pre naplnenie programu ŠKD boli organizáciou stanovené limity čerpania finančných prostriedkov z rozpočtu organizácie. Kontrolná skupina za kontrolované roky 2014 a 2015 skontrolovala financovanie ŠKD podľa účtovnej osnovy. Účet 600 – bežné výdavky spolu predstavuje v r.2014 stav 40.044,00 € a pre r.2015 46.055,00 €. V podskupine 610 mzdy, platy, služobné príjmy a vyrovnanie v r.2014 spolu 28.840,00 € a v r.2015 spolu 34.970,00 €, čo je navýšenie oproti r.2014 o 6.130,00 €. Na tarifné platy sa predpokladalo čerpať finančné prostriedky vo výške 27.180,00 €, príplatky 1.100,00 € a odmeny 500,00 €. Tarifné platy v r. 2015 boli čerpané vo výške 28.622,87 €, čo je 99,2 %. Tvorba sociálneho fondu vo výške 340,00 €. Odvody v r.2015, predpoklad - rozpočtu vo výške 13.220,00 €, čerpanie vo výške     12.677,40 €. Čerpanie kapitálových výdavkov sa v rokoch 2014 - 2015 nepredpokladalo. 										
Organizácia mala pre rok 2015 určenú výšku dotácie vo výške  320,00 € na jedno dieťa, čo pri počte detí 74 predstavuje sumu 23.680,00 €. Výška mesačného príspevku rodičov na čiastočnú úhradu nákladov spojených s činnosťou ŠKD bola určená všeobecným záväzným nariadením MČ B-NM. Konkrétna výška príspevku je uvedená v rozhodnutí riaditeľky školy na príslušný školský rok. Pre rok 2014 bol mesačný príspevok na čiastočnú úhradu nákladov určený v čiastke 15,00 € za jedno dieťa. Pre rok 2015 bola mesačná čiastočná úhrada stanovená tiež na 15 € za jedno dieťa.
Kontrolná skupina preverila čerpanie poskytnutých finančných prostriedkov. Kontrolou neboli zistené nedostatky, čerpanie bolo v súlade s rozpočtom na činnosť ŠKD a plnenie daných úloh.
	Kontrolou finančných operácií, súvisiacich s činnosťou ŠKD, a to kontrolou výdavkov na nákup všeobecného materiálu, t.j. kancelárskych potrieb, materiálu na bežné opravy           a knihy neboli zistené nedostatky. 
	Na základe vyššie uvedeného možno konštatovať, že riadenie a financovanie prevádzky ŠKD a materiálne zabezpečenie ŠKD je na postačujúcej úrovni.

Celkový záver:

	Vykonanou kontrolou rozpočtovej organizácie Základná škola s materskou školou Riazanská boli zistené závažné nedostatky súvisiace s porušovaním ustanovení zákona č.431/2002 Z.z. o účtovníctve v znení neskorších predpisov, ustanovení zákona č.523/2004 Z.z. o rozpočtových pravidlách verejnej správy v znení neskorších predpisov ako i ustanovenia zákona č.152/1994 Z.z. o Sociálnom fonde v znení neskorších predpisov a zákona č.211/2000 Z.z. o slobodnom prístupe k informáciám v znení neskorších predpisov tak, ako je uvedené v predkladanej správe. Organizácia nedodržala podmienky a postup pri hospodárení, ktoré jej ukladajú Zásady hospodárenia a nakladania s majetkom Mestskej časti Bratislava-Nové Mesto                 a s majetkom zvereným jej do správy hlavným mestom SR Bratislavou.

	Kontrolná skupina preverila predložené účtovné doklady a konštatuje, že účtovníctvo organizácie je vedené nesprávne, nepresne, neúplne a nepreukázateľne. Podľa § 7, ods.7, zákona č.431/2002 Z.z. o účtovníctve v znení zmien a doplnkov je organizácia povinná účtovať tak, aby účtovná závierka poskytovala verný a pravdivý obraz o skutočnostiach, ktoré sú predmetom účtovnej jednotky. Kontrolná skupina ďalej konštatuje opakované porušenie zákona č.523/2004 Z.z. o rozpočtových pravidlách verejnej správy v znení zmien a doplnkov. Systém vykonávania finančnej kontroly v organizácii vykazuje zásadné prvky nefunkčnosti v oblasti aplikácie zákona č.502/2001 Z.z. o finančnej kontrole a vnútornom audite v znení neskorších predpisov (platný do 31.12.2015).

	Podľa § 30 ods.2 zákona č.523/2004 Z.z. o rozpočtových pravidlách verejnej správy v znení zmien a doplnkov za hospodárenie s verejnými prostriedkami zodpovedá štatutárny orgán subjektu verejnej správy. Riaditeľka školy zodpovedá okrem povinností v oblasti vzdelávania a výchovy i za dodržiavanie všeobecne záväzných právnych predpisov súvisiacich s  predmetom činnosti školy a školského zariadenia i za rozpočet, financovanie a efektívne využívanie finančných prostriedkov určených na zabezpečenie činnosti školy alebo školského zariadenia a za riadne hospodárenie s majetkom v správe alebo vo vlastníctve školy alebo školského zariadenia.

	Miestny kontrolór MČ B-NM navrhuje Miestnemu zastupiteľstvu mestskej časti Bratislava vykonať v rozpočtovej organizácii Základná škola s materskou školou       Riazanská 75 rekonštrukciu celého účtovníctva organizácie, počnúc rokom 2014 až do obdobia konania rekonštrukcie, z dôvodu ďalšieho bezproblémového fungovania organizácie, hospodárenia organizácie v súlade s právnymi predpismi, presným vyčíslením pohľadávok a záväzkov organizácie a v neposlednom rade i z dôvodu bezproblémového vykonávania si zriaďovateľskej pôsobnosti mestskej časti Bratislava-Nové Mesto.

	Z vykonanej kontroly   hospodárenia   rozpočtovej  organizácie Základná škola             s materskou školou Riazanská 75 bola spísaná správa, ktorá bola prerokovaná s riaditeľkou kontrolovanej organizácie. Nakoľko boli kontrolou zistené viaceré nedostatky závažnejšieho charakteru, je potrebné  k predkladanej správe prijať predložené uznesenie.    

Uznesenie zo 14. zasadnutia MZ MČ B-NM konaného dňa 13. septembra 2016

14/08   Miestne zastupiteľstvo
         
	A. b e r i e   n a   v e d o m i e 

Správu Správa z kontroly hospodárenia rozpočtovej organizácie Základná škola
s materskou školou, Riazanská 75, Bratislava

B. u k l a d á

1.	riaditeľke Základnej školy s materskou školou Riazanská 75
zabezpečiť externou spoločnosťou vykonanie kompletnej rekonštrukcie účtovníctva školy s cieľom zistenia skutočného stavu pohľadávok a záväzkov organizácie

2.	starostovi mestskej časti
na základe zdokumentovaných zistení porušenia zákonov v riadiacej činnosti organizácie riešiť vzniknutú situáciu v riadení Základnej školy s materskou školou Riazanská 75

             - bez pripomienok	  						Hlasovanie : za :  22						                                          	                           	                 proti :    0					 					                           zdržali sa :     1